ELIKA Etiquetado | Alergenoak - ELIKA Etiquetado\nPropietate osasungarrien eta nutrizionalen jakinarazpena\nSektore bakoitzari aplikatu beharreko legeria\nEdari ez alkoholikoak\nElikagai bizigarriak 2\nIrina eta eratorriak\nJateko koipe begetalak 2\nUr ontziratuak 2\nIrinak eta eratorriak\nJateko koipe begetalak\n1169/2011 (EB) Araudiaren berritasun nagusietako bat da alergiak edo intolerantziak sor ditzakeen edozein substantzia adierazi behar dela, bai ontziratutako elikagai bai ontziratu gabeko elikagai guztietan.\nAipatu beharreko alergenoak\nBai kontsumitzaile bai elikagai enpresen arduradunek hobeto ulertzeko alergenoak nola adierazi, Batzordeak dokumentu bat argitaratu du. Adibideekin azaltzen da nola adierazi behar diren alergiak eragin ditzaketen substantziak (beti ez baita egoten guztiz garbi), hainbat kasutan.\nElikagaietan glutenaren presentziari edo gabeziari buruzko informazioari buruz, araudi bat argitaratu zen “gluten barik” edo “gluten presentzia murriztua” erabiltzeko baldintzak\nAlergenoei buruzko informazioa borondatez ematen bada, ez du nahasterik eragingo eta ez da anbiguoa edo nahasgarria izango kontsumitzaileentzat, eta dagozkion datu zientifikoetan oinarrituko da.\nGai horrekin lotuta, Europako Batzordeak exekuzio ekintzak erabaki beharko ditu elikagaiei buruzko borondatezko informazioari betebeharrak aplikatzeari dagokionez:\n• Elikagai batean nahi gabe alergiak edo intolerantziak eragiten dituzten produktuak egoteko aukerari buruzko informazioa.\nAlergenoen badaezpadako etiketatzea (EPA) – FIAB (2016)\n• Elikagai jakin bat begetarianoentzat edo beganoentzat egokia den adierazten duen informazioa.\n• Herritar-talde jakin bat edo batzuentzat erreferentziako ingestak adierazteko aukera.\nAlergenoak nola adierazi elikagai mota desberdinetan:\nOsagaien zerrendan adieraziko dira, gainerako osagaietatik bereizteko tipografiarekin. Elikagaiak osagaien zerrendarik ez badu, “hau dauka” aipatuko da eta ondoren, sustantzia alergenikoaren izena.\nElikagaiaren izenak alergiak edo intolerantziak sortzen dituen sustantzia edo produktua argi eta garbi aipatzen duenean, ez da beharrezkoa sustantzia edo produktu hori etiketatzea.\nAlergias: consideraciones al etiquetar alimentos envasados – Consejería de Sanidad de Madrid (2014)\nInformazioa emateko hainbat modu daude, betiere elikagaiekiko alergia edo intolerantzia duten kontsumitzailearen babes-maila altua bermatzen badu. Hona hemen informazioa emateko moduak:\n1. Elikagaiari itsatsitako etiketetan, aldez aurretik ontziratu bada.\n2. Elikagaiak saltzeko aurkezten diren lekuetan, karteletan, batetik, elikagaia aurretik ontziratu badu saltzaileak; bestalde, ontziratu gabe saltzen badituzte edo erosleak hala eskatuta saltokian ontziratzen badituzte.\n3. Beste modu egoki batzuetan (esaterako: menu bat edo karta bat, establezimenduan merkaturatzen diren produktuen errezeta-liburu bat, ahozko informazioa), betiere kontsumitzaileak eskuragarri baditu erosketa egin baino lehen\n4. Urrutiko salmentaren kasuan (adibidez, telefonoaren bidezko erosketan edo eramateko janaria saltzen duten saltokietan), alergenoei buruzko informazioa kostu gehigarririk gabe eman behar da: Erosketa egin baino lehen; adibidez, telefonoz edo webgunean, eta idatziz, elikagaia ematean.\nInformación sobre alérgenos en alimentos sin envasar – Consejería de Sanidad de Madrid (2014)\nTaberna eta jatetxeek ere, alergenoei buruzko informazioa eman behar dute.\nInformazioa hurrengo era desberdinetan eman daiteke:\n– menu – karta batean, platerean dauden sustantzia alergenikoak aipatuz\n– pintxoetan jarritako karteletan\n– alergenoei buruzko informazioa dagoen lekua adierazten duten kartelen bidez\n– ahoz, berariazko langileen bidez (kasu honetan, idatzizko dokumentazioa ere egongo da laguntza moduan)\nOso garrantzitsua da jatetxe edo tabernetako langileek prestakuntza eta gaurkotutako informazioa izatea.


Emakume Master Cup finaletik kanpo gelditu da Iera Agirre leitzarra tanto bakarrarengatik - Leitzaldea - Erran.eus\nEmakume Master Cup finaletik kanpo gelditu da Iera Agirre leitzarra tanto bakarrarengatik\nTtipi-Ttapa 2019-03-11 19:00\nGarai-Etxaniz eta Espinar-Arrillagak jokatuko dure lehen mailako finala, emozioz betetako jardunaldian aurrera eginda\nEzin emozio eta tentsio gehiago eskatu larunbat goizean Errenteriako Agustina Otaola jokatutako lehen mailako bi finalerdiei. Bi partidak tanto bakarraren aldeaz erabaki ziren eta 1000tik gora pilotakada behar izan zituzten Laboral Kutxa Emakume Master Cup txapelketako bi bikote finalisten izenak ezagutzeko (Leire Gara-Leire Etxaniz / Patri Espinar-Mirian Arrillaga)\nLehen finalerdian, Leire Garai eta Leire Etxanizek ezinezkoa zirudien garaipen bat eskuratu zuten. Maite eta Olatz Ruiz de Larramendik esku eskura izan zuten eurentzat lehen finala litzatekeenerako txartela 14-17 aurreratu zirenean baina ez zuten partida irabazterik izan 504 pilotakada eta 48 minututako lehia estu eta orekatuan. Hori bai, ez zen aspertzeko betarik izan denera 9 berdinketa izan zituen partidan. Lehia Leire Etxanizek 5-4koan izandako orkatilako okerdurak baldintzatu zuen.\nLehen partidako emozioa handia izan zen, zer esan bigarren finalerdikoari buruz. 74 minutu eta 874 pilotakada behar izan zituzten Patri Espinar eta Mirian Arillagak finalerako txartela lortzeko. Aurreko partidaren antza handia izan zuen bigarren finalerdiak, baina oraingo honetan 17-13 atzetik joan ziren Iera Agirre-Olatz Arrizabalagak ezin izan zuten partida irauli, tanto bakarrera geratu ziren. Azken tanto luze eta piloteatuan, partidaren protagonista nagusia izan zen Patri Espinarrek (14 tanto egin zuen guztira) zabalera botatako pilota ez zuen jasotzerik izan leitzarrak.\nBi finalak igandean


Ben Affleck Donostian berak zuzendutako hirugarren filmarekin | Zinema | Pantaila handian\nYou are here: Home ∼ 2012 ∼ July ∼ 26 ∼ Teherangoko enbaxadaren krisiak beste hiru izar estatubatuar ekarriko ditu Zinemaldira\nTeherangoko enbaxadaren krisiak beste hiru izar estatubatuar ekarriko ditu Zinemaldira\nPublished by Kristina Zorita Arratibel on 26 July, 2012 | 1 Response\nHarri eta zur. Zorioneko harri eta zur. Oraindik Susan Sarandon eta Richard Gere Donostiara, Zinemaldira, etorriko direlaren ustekabe atsegina barneratzen ari ginenean, bigarren gozokia iritsi zaigu. Hollywoodeko beste hiru izar izango dira gurean: Ben Affleck, John Goodman eta Alan Arkin.\nHiruek “Argo” Ben Affleckek zuzendutako hirugarren filma aurkeztuko dute. Lehiaketaz kanpo parte hartuko du Sail Ofizialean. Ez da mundu mailako estrenaldia izango. Torontoko zinemaldian ikusi ahal izango baitute egun batzuk lehenago thriller politiko hau.\nMunduko notiziak adi jarraitzen dutenek gertaera gogoratuko dute: 1979an Irandar Iraultzan, AEBk Teheranen zuen enbaxada hartu zuten iraultzaileek eta bertan zeuden 52 hiritar estatubatuar bahitu. Mundua aztindu zuten egunak izan ziren. Baina gutxi batzuek zekiten pelikulak ezagutzera ematen duen istorioa. Bahitutako seik ihes egin eta Canadako enbaxadorearen etxean gorde ziren. Horiek ezkutuan ateratzeko, agente batek ideia zoroa izan zuen, pelikula batean bakarrik burutu daiteken ideia.\nZinemaldian filma ikusteko gai ez denak urriaren 26tik aurrera izango du aukera. Orduan estreinatuko baita Espainian. Frantzian aldiz azaroaren 7rako dago aurreikusita estrenaldia.\nKristinaZA 26 July, 2012 at 14:51 | Permalink\nRT @eitbcom: Teherangoko enbaxadaren krisiak beste hiru izar estatubatuar ekarriko ditu Zinemaldira #zinema #filmak http://t.co/lGLgNUfX


Ostirala, 2013(e)ko otsaila(r)en 22-(e)an 09:59etan\tErakustaretoa\nAmablek, haurtzaroan, bere bizitza osoan penazio eta ezintasun mugagabeak eragin zizkion zoritxarreko istripu bat izan zuen. 1979az geroztik, beste ebakuntza kirurgiko baten ondoren, bere mugikortasuna oso mugatua gertatuko da eta horrek bere lan sortzailea marrazki txiki, collage eta koadernoetara mugatuko du. Bere praktika piktorikoan, hirurogeiko hamarkadako lehen urteetatik, marra hautsiko abstrakzio espresionistarenak diren poetika propioetan eta izaera ugariko figurazioan ibiliko zen. Askatasun sortzaile horrek joera bateko edo bestekoak ziren artisten arteko eztabaidekiko tartea utzi zion. “Ez dago bakarra den arterik” esan ohi zuen. Hain zuzen ere Geometría no euclidiana con perritos (1976)bezalako obra batean bilduko du abstraktu arrazionalista eta figurazioaren arteko konbergentzia ironikoa. Baina batzuetan oihartzun surrealista nabarmena duen figurazioaren bidez definituko du bere unibertso propioa, izaki arraro eta txikiek, errealitatetik ateratako pertsonaiek, irudi zoomorfoek, hibridoek, espektrozko edo fantasiazkoek, bestiario atsegin edo izugarriek bizitua. Xalotasun eta hutsaltasun itxuraren pean, gertatzen den errealitatearekiko tartea baiesteen duen mundua.\nHirurogeita hamarreko urte nahasietan izaera ezberdineko idatzi bidez hartuko du jarrera (horien artean bere Poemas de la verdad, 1974) edo disidentzia estetiko-politikoan partaide diren marrazki, komiki, collage eta margoetan. Adibidez: Pelotari (1974), Eusko Abertzaleak II (1974), El comunista (1975), A Rudolph Bahro, preso en la RDA (1978), Homenaje a Puigmiquel (1980) marrazki sorta eta bestelako posta igorpenetako esku-hartzeetan edo La jirafa cuadrada(1974-83)sortako collage ugaritan. Beste sormen esparru bat, barnekoiagoa, Cuadernos experimentales de arte (1978-1979) bidez hedatuko da.\nAmableren aparteko proiektu bat, oraindaino inoiz erakutsi gabea, bere liburutegiko liburuetan egindako esku-hartzeena da. Poetika jabetuzale batek ematen digu maitasuna, gogoa eta jolasa (ironiko eta ludikoa) abian jartzen dituen irakurketa horren berri. Pentsagarria den irudi bezala ilustratutako dokumentu funts baliotsu honek 2.480 marrazki ditu 429 liburu eta dozenaka aldizkaritan bilduak Tupamaros izenpean. Orri horietan ere aurki ditzakegu maite dituen egileen zenbait erretratu. Bestalde, Borges edo Sartreren liburutan marraztutako zenbait irudik paperean edo mihiseetan egindako sorta berrietara migratuko dute.\nGaurdaino ezaguna ez den beste lan bat Rollo (1981-1982) da, paper argizariztatua, 9,550 cm. luze eta 15,3 zabalerakoa, teknika ezberdinez gauzatua. Berriro bere kosmos berezia atontzen du, errealarekin elkarrizketan.Gauza bera esan daiteke bere Historia de Euskalerria(1983-84) liburu artistikoaz, bere azken proiektuetakoa. Bestalde lehenbizikoz entzun ahal izango dira performance poetiko-soinuzkoekin lotutako proiektuan: Poemas fonéticos (1981) eta Espacios poéticos (1981-1982). Ekintza dadaistaren eta absurduaren poetikaren nolabaiteko memoria dago pieza hauetan. Zorira zabaltze bat dago, zeren bere irakurketa eta grabaketan espero ez denak ere zantzua hartzen du, isilduak eta prozesu horretan aldatuak.\nIkusgarria dena aztertzen duten irudien eraginkortasun misteriotsu bat dago edo giza izatea mehatxatzen duten hybris ezberdinen memoria bat Macabros (1983) deitzen duen berrogeita hamar marrazkiko sortan agertzen den bezala.Indarkeria fratrizida ikertzen du, doilorrean eta gizakia zeharka dezakeen ongia eta gaizkiaren arteko muga kolokakoan. Erakusketa honek artista aske baten, egungotasun ezordukoa berraurkitzen laguntzen du, giza kondizioan bere predikatu tragiko, paradoxazko, alai, misteriotsu, errebeldeetan… ikertu zuen artistarena, kaosari eta zoriari forma.\nTaldeentzat, aldez aurreko erreserba eginda.\nNorbanakoentzat, aldez aurreko erreserbarik gabe.\nEgutegia eta ordutegia: Martxoaren 5etik ekainaren 8ra, asteartetik larunbatera: 11:00 - !4:00 / 16:00- 20:00.\nFAMILIAk…AMABLE ETA GU\n11 urtetik aurrerako neska-mutilak eta Batxilergoko ikasleak. Teknika desberdinak probatzeko aukera izango dute (cadavre exquis, fatagaga poema, collage, papier collé, marrazkia), Amable Ariasen lanarekin zerikusia dutenak, hain zuzen.Aldez aurretik eman behar da izena (lekua mugatua da)\nMartxoaren 5etik ekainaren 8ra, asteartetik larunbatera: 11:00 - !4:00 / 16:00- 20:00.\nPUBLIKO OROKORRA… AMABLE ETA NI\nArte zaletasuna duen publiko orokorrari zuzendua\nParte hartzea sustatu eta Amable Ariasen obraren irakurketa desberdinak lortzea da helburua.Publikoak eskuragarri izango du, sinadura edo iradokizun liburuaren antzera, marrazketa koaderno bat, bere obra propioa bertan egiteko.


Emakumeak Zientzian 2021, emakume gehiago zientzian - Emakumeak zientzian\nEmakumeak Zientzian 2021 programaren barruan, adin guztietako jendearentzako (familiak, nerabeak, helduak…) hainbat jarduera antolatu dira otsailean.\nDonostia, 2021eko otsailaren 8a. Donostia International Physics Center (DIPC), CIC nanoGUNE ikerketa-zentroa, Materialen Fisika Zentroa (CFM CSIC-UPV/EHU), CIC biomaGUNE, Biodonostia, Tecnun-Escuela de Ingeniería, Ceit, POLYMAT, Elhuyar, UPV/EHUko Informatika Fakultatea eta Eureka! Zientzia Museoak zientzia-programazio bateratua aurkeztu dute, mundu osoan ospatzen den otsailaren 11ko Emakume eta Neska Zientzialarien Nazioarteko Eguna ospatzeko. Egun horretatik aurrera eta Donostian, hilabete osoan zehar egingo dira Emakumeak Zientzian 2021 ekimenaren ekintzak: tailerrak, hitzaldi publikoak, esperimentuak familian, bisita birtualak…ekintza horietako asko birtualki egingo dira osasun larrialdia dela eta. Ekimenaren helburua da zientzian diharduten emakumeen lana ikusaraztea, jarduera zientifiko-teknikoak gizonezkoen kontua direlako ustea apurtzea eta neskek eta nerabeek zientziako ikasketak hauta ditzaten sustatzea. Emakumeak Zientzian 2021 ekimenak Gipuzkoako Foru Aldundiaren, Donostiako Sustapenaren, Zientzia Ikerketarako Kontseilu Nagusiaren (CSIC) eta Zientzia eta Teknologiarako Espainiako Fundazioaren (FECYT) laguntza du.\nOtsailaren 8an hasiko da programazioa, Elhuyarren “Emakumeak zientzialari” erakusketa irekiko baita Eureka! Zientzia Museoan. Ostegunean, otsailaren 11n, Contagion (Steven Soderbergh, 2011) proiekzio berezia izango da, Itziar Pérez Donostialdeko Osakidetzako kudeatzaileak aurkeztuta, DIPCk, Euskadiko Filmategiak eta Donostiako Zinemaldiak antolatzen duten Zinema eta Zientzia Zikloaren baitan. Errealismo handiz, filma hamar urteren buruan aurreratzen da, eta gure mundu hiperkonektatu eta globalizatuak munduko pandemia batean izan ditzakeen fase guztiak aztertzen ditu. Otsailaren 13an, larunbata, saioa Bilboko Arte Ederren Museoan ere egingo da.\nOstiralean, otsailaren 12an, 18:00etan, Emakume zientzialariak atzo eta gaur zientzia-ekitaldia egingo da Eureka! Zientzia Museoan. Donostiako hainbat zentrotan lan egiten duten bost emakumezko zientzialari Eureka! museoko agertokira igoko dira murgilduta dauden ikerketei buruz hitz egiteko eta historiako emakume zientzialari handietako batzuk omentzeko, haien bizitza liluragarrien eta ekarpen zientifikoen kontakizunaren bidez. Hitzaldiak jende guztiarentzat izango dira (leku kopuru mugatua) eta streaming bidez jarraitu ahal izango dira. Emakumeak hauek dira: Fátima Villa (Tecnun) & Neri Oxman, Ester Verde (CFM) & Carmen Mijangos, Naiara Aginako Bengoa (Informatika Fakultatea, UPV/EHU) & Hedy Lamarr, Ane Ruiz de Angulo (CIC biomaGUNE) & Gertruelion de Belle eta Elisa Jimenez (UPV/EHU, DIPC, Ikerbasque) & Rachel Carson. Hitzaldiak jende guztiarentzat izango dira (leku kopuru mugatua) eta streaming bidez jarraitu ahal izango dira. Aurten, gainera, Ane Leux musikari donostiarrak eta Tineke van Der Berg zientzialari holandarrak zuzeneko musika eskainiko dute.\nAsteburuan, otsailaren 20an eta 21ean, familien txanda izango da. Zientziaren izarrak jardueran, Elhuyarrek prestatutako emakumezko zientzialarien 12 kontakizunetatik abiatuta, zientzia-esperimentuak egingo dira familian Eureka! Zientzia Museoan emakume zientzialari edo zientziaren izar horien omenez.\nProgramazioan badira hezkuntza-jarduerak ere —online zein aurrez aurrekoak— zientziaren mundua haur eta gazteei hurbiltzeko eta emakume zientzialarien eginkizuna ikusarazteko. Otsailaren 17an, Biodonostia Osasun Ikerketarako Institutuak Covid 19-a nola diagnostikatzen den ikasi tailerra eskainiko du, DBHko ikasleek bertatik bertara ezagut ditzaten Covid-19a detektatzeko laborategiko teknika nagusiak. Otsailaren 19an Tecnun eta Ceit-en egingo den Ingeniari izatera jolasten tailerrean DBHko 4. mailako neska-mutilek hartuko dute parte. Tailer honen helburua da ingeniaritza gazteei modu praktikoan hurbiltzea eta neskengan STEM ikasketekiko interesa piztea. Otsailaren 22an eta 25ean, UPV/EHUko Informatika Fakultateak Informatika ipuin eta magia bidez antolatuko du, lehenengo hezkuntzako ikasleekin kodigo bitarra eta algoritmoa landuko dituen tailer dibertigarria. Otsailaren 25ean, biomaGUNEk tailer praktiko bat antolatuko du bokazio zientifiko berriak motibatzeko.\nDIPC, CFM eta CIC biomaGUNE ikerketa-zentroak bertatik bertara ezagutzeko bisita birtualak ere antolatu dira. Bisita horietan, ikertzaileen eguneroko bizitza hurbiletik ikusi ahal izango da. Zentroetako ikertzaileek hainbat jarduera eta erakustaldi egingo dituzte, emakumeek zientzian duten zeregina nabarmentzeko. Topaketa birtual horiei esker, parte-hartzaileek zientzialariekin solasteko aukera izango dute.\nAzkenik, Emakumeak Zientzian 2021 ekimenaren baitan, zenbait nerabek zientzialari izateko aukera izan dute egun batez, CIC nanoGUNE eta POLYMATeko ikertzaileek gidatuta. Horien guztien laguntzarekin eta Zientzia bada nesken kontua izenburupean, nanozientziarekin, nanoteknologiarekin eta polimeroekin lotutako hainbat esperimentu erakargarri prestatu ditugu. Ildo beretik, aspalditik ari gara emakume helduek kulturaren transmisioanduten zeregina balioesten. Espiritu horrekin eta Esperientziaren boterea izenburuarekin, zenbait esperimentu labur eta erraz helaraziko ditugu, edozein lekutan egiteko modukoak, kultura zientifikoa familietan eta gure inguruneetan ibil dadin.\nAurrez aurreko jarduera guztiak behar diren osasun neurriekin egingo dira. Zenbait jardueratarako —aurrez aurrekoak zein onlinekoak—, izena eman behar da, eta Emakumeak Zientzian 2021 webgunean eman daiteke izena gaurtik aurrera: www.emakumeakzientzian.eus


ZIRKUAREN MUNDUAN MURGILTZEN - Detalle evento - Kultura\nZIRKUAREN MUNDUAN MURGILTZEN\nEgitasmoaren izena : ZIRKUAREN MUNDUAN MURGILTZEN\nGenero berdintasuna, inklusioa, sormena, talde lana, autonomia, auto ezagutza, enpatia eta euskara.\n390,20€ (BEZa barne)\nGure gizartea indibidualizatuz eta lehiakortasun zoro batean murgiltzen ari den honetan, sormena, jolasa eta elkarlana uztartzen dituen txoko baten modura ikusten dugu guk zirkua.\nHori hala, zirkua oinarri duen 2 orduko saio bat aurkeztera gatoz. Elementu ezberdinen manipulazio eta esperimentazio prozesu bat izango delarik, zirkuaren mundu zabala hurbilagotik ezagutu eta bere ezagutza prozesuak eskaintzen dizkigun abantailak eskuratuz, gazteen parte-hartzea eta sormena sustatuko ditugu.\nEkintzak ikastetxean bertan burutuko dira, hori horrela, beharrezkoa izango da ikastetxeak espazio zabal estali bat bermatzea baita koltxonetak ere. Gainerako zirkuko materiala Xomorro Taldeak jarriko du.\nSaioaren iraupenari dagokionean, 2 orduko saioa izango da, eskolako bi klase ordu jarraien iraupena hain juxtu. Saioaren iraupena moldagarria litzake eskola bakoitzaren behar eta nahien arabera, betiere gutxieneko iraupena 2 ordukoa izanik.\nBukatzeko, Ikasleek arropa erosoa eramatea gomendatzen dugu. Zirkuaren munduan murgiltzen gareanean ez baitugu geldi egoteko astirik ere izango!\nDiziplina anitzeko alorra da zirkua, hori hala, edonork bere lekua topatzeko aukera zabala eskaintzen digu; oreka, indarra, malgutasuna, teknika edota gorputz adierazpena bezalako kontzeptu ezberdinak nahasten baitira bertan.\nHori hala, norberaren gaitasunetan jarriko dugu oinarria, pertsona guztiak sortzeko gai direla pentsatzen baitugu, denok sortzaileak garela alegia. Sortzaile izatea beraz, indibidualtasunetik taldera joango den prozesu bat izango da, baita alderantzizko norabidean ere.Hauexek gure helburuak:\nTrebetasun eta gaitasun fisiko naiz psikologikoak landu.\nNorberaren sentimendu, emozio eta nahien adierazpena eta kudeaketa landu.\nGazteen egunerokoan genero ikuspegia landu.\nTalde nortasuna garatuz taldean elkarbizitzen trebatu.\nGazteek berezko duten sormena bideratu eta indartu.\nEuskara, gure nortasunaren atal garrantzitsua den heinean, ekintza ororen oinarritzat hartu.\nOinarrizko gaitasunak lantzen hasiko gara eta esperimentazioaren bidezko jarduerak eginez gaitasun zehatzagoak landuko dira. Saioaren zehar zirkuarekin zerikusia daukaten jarduera guztiak aurkeztuko dira:\nOinarrizko motrizitate abileziak\nJarduera guztiak aurkezten goazen heinean gazteek beraien interes, gaitasun eta motibazioaren arabera modu askean jarduera batean edo bestean gehiago sakondu ahal izango dute. Horren arabera jarduera orokorrak diseinatzeko estrategia ezberdinak erabiliko dira.\nANE ARSUAGA IRAOLA\nDiseinu eta Sorkuntzan graduatua, Irakaskuntzako masterra burutu zuen ondoren Hezkuntza Artistikoan espezializatuz. Arteak eta batez ere sormenak bere egunerokoan duen garrantziak, bere proiektu propioak sortzera bultzatu zuen eta hala dabil orduztik.\nHezkuntza ez formalean hezitzaile gisa ibilbide oparoa burutuz, zirkuaren mundua ezagutzeko aukera izan zuen bertan, eta honekiko interesak 2016an Xomorro Taldearen sortze prozesuaren partaide eta kide izatera eraman zuen. Orduztik, zirkuko hezitzaile gisa dabil lanean profesionalki eskola ezberdinetan, baita Xomorrok berak antolaturiko tailer ezberdinetan.\nBere zirkuko formazioa, profesional ezberdinek buruturiko ikastaro ezberdinekin garatu eta osatzeko aukera izan du: hala nola, Shakti Olaizola, Endika Salazar, Mafalda Saloio, Txitatoki Zirku Eskola, Asvinenea, Zirkozaurre, Karola...\nBere burua ez du diziplina batean sailkatu nahi izaten, guztiak baititu gustuko. Sormena oinarri, bere bi plazerrak uztartzeko aukera izan du profesionalki; Artea eta Zirkua.\n“Hezitzaileen formakuntza Zirku Sozialean” burutu zuen Bartzelonako Ateneu Popular 9 Barris-en. Aisialdiko begirale izandakoa urteetan zehar, 2016tik zirku formatzaile gisajarduten du Xomorro Taldean, besteak beste, haur eta gazteekin. Tela akrobatikoan eta bertikaletan zirku espazio desberdinetan klaseak jasotakoa: Bilboko ZirkoZaurre, Arteagako Txitatoki, Donostiako Guardetxea, Donostiako Ilargi Berdea, Bilboko Karola, Adunako Asvinenea, Gasteizko Teantro, Venezuelako Nuevo Circo, eta abar. Zirkua baloreak transmititzeko tresna gisa ikusten du, bere burua hezitzaile moduan kokatuz. Hori horrela, zirkoaren pedagogiarekin loturiko zenbait formakuntza jaso ditu, horien artean, Zirkuaren Pedagogia eta Malabare Inklusiboak.\nXorromorro Taldea web


Landa-okupazioaren aldeko asteburua - Sakana - Guaixe.eus\nGuaixe 2018-07-20 13:49\nZiordiko gunea askera joateko kartela.\nAramauna Gune Autogestionatuan Sasi guztien artean jardunaldiak eginen dira bihar eta etzi. Landa eremuko okupazioaren aldeko jardunaldia da. Casa Selba (Hueska), Fraguas (Guadalajara) eta Urniza (Nafarroa) herri okupatuen aldeko erresistentzia kutxa sortzeko beharrak ekarri du jardunaldia antolatzea. Etor daitezkeen kaleratzeen eta erresistentzien aldekoa izanen da. Izena ematen dutenek gaua gune autogestionatuan pasatzeko aukera izanen dute. Horretarako gela izanen da, edo kanpatzeko espazioa prestatuko dute. Parte-hartzaileak taldeetan antolatuko dira asteburuan egin beharreko garbiketa, sukalde lanak eta bestelakoak egiteko.\nBi egunetarako egitarau zabala prestatu dute. Amaraunatik pasatzen direnek proiekzioak, eztabaida, mahai-ingurua, kontzertuak, ikuskizunak eta tailerrak izanen dituzte. Barra izanen da eta han zuku eta sagardo ekologikoak, etxeko garagardoak, infusioak, granizatuak eta irabiaki freskoak izanen dira. Bestalde, banatzaile anti-komertzialen eta artisauen postuak izanen dira. Bazkari-afarietara joateko izena eman beharra dago, bertan edo sasiguztixenartian@tutanota.com e-postan. Helbide bera erabil dezakete edozertan lagundu nahi dutenek.\nGarilak 21, larunbata\n10:30etik 20:30era Tatuajeak, piercinga eta ile-apaindegia.\n11:00etatik 14:00etara Autodefentsa feministako tailerra (trans, bollo eta emakumeak).\n17:00etan Askekintzaren Gurean dokumental antiespezistaren emanaldia.\nIpuin kontalaria, mundu guztiarendako.\n20:30ean Goyo magoa.\n23:00etan Kontzertua: Provocación al incendio (rapa, Bartzelona).\n11:00etan Landa-eremuetako okupazio esperientziei buruzko mahai-ingurua.\n13:00etan Auzatea eta Unicornios en la niebla abeslariaren kontzertua (Valladolid).\n16:30ean Abiadura Handiko Trenari buruzko hitzaldia.\n18:00etan Prospectus vitae antzerkia.


About: Narkotrafikoaren aurkako gerra Mexikon\nNarkotrafikoaren aurkako gerra deitzen zaio Mexikoko droga-kartelek (El Narco gazteleraz), elkarren aurka lurraldea kontrolatzeko, eta Mexikoko gobernuaren aurka daukaten gatazka armatuari. Mexikoko droga-kartelak hainbat hamarkadatan zehar aritu badira ere, boteretsuago bilakatu dira Kolonbiako Cali eta Medellingo kartelak 1990eko hamarkadan makaldu zirenetik. Egun, Mexikoko kartelek menderatzen dute AEBetako drogen merkatu ilegala . Zenbait karteletako buru atzemanda, batik bat Tijuanako eta Golkoko karteletan, bortizkeria areagotu da, kartelak borrokan hasi baitira haien artean drogako bideak AEBetarantz beren mendean izateko. Felipe Calderón Mexikoko presidentetzara iritsitakoan, 2006ko abenduan, hasi ziren segurtasun indarrak -Polizia Federala eta armada- erabiltzen drogen trafikoa Mexikotik indarrez erauzteko. 2010era arte, 30.000 hilketa zerrendatu dira gerra horretan, haietako asko Ciudad Juarezen (Chihuahuako estatuan) eginak. Estatistika horretan, Estatuko indar armatuen eta droga-kartelen taldeko kideez gain, drogei loturik ez ziren zibilak, gazteak, haurrak eta kazetariak sartzen dira. Mexikoko gobernuak drogen trafikoko taldeen kontra hartutako bideak kritika ugari jaso ditu. Eskubide zibilen aldeko hainbat elkartek adierazi dute armada kaleetara ateratzean giza eskubideen urraketak ugaldu direla. (eu)\nNarkotrafikoaren aurkako gerra deitzen zaio Mexikoko droga-kartelek (El Narco gazteleraz), elkarren aurka lurraldea kontrolatzeko, eta Mexikoko gobernuaren aurka daukaten gatazka armatuari. Mexikoko droga-kartelak hainbat hamarkadatan zehar aritu badira ere, boteretsuago bilakatu dira Kolonbiako Cali eta Medellingo kartelak 1990eko hamarkadan makaldu zirenetik. Egun, Mexikoko kartelek menderatzen dute AEBetako drogen merkatu ilegala . Zenbait karteletako buru atzemanda, batik bat Tijuanako eta Golkoko karteletan, bortizkeria areagotu da, kartelak borrokan hasi baitira haien artean drogako bideak AEBetarantz beren mendean izateko. (eu)\nNarkotrafikoaren aurkako gerra Mexikon (eu)\ndbr:Narkotrafikoaren aurkako gerra Mexikon\nwikidata:Narkotrafikoaren aurkako gerra Mexikon\ndbpedia-cs:Narkotrafikoaren aurkako gerra Mexikon\ndbpedia-de:Narkotrafikoaren aurkako gerra Mexikon\ndbpedia-el:Narkotrafikoaren aurkako gerra Mexikon\ndbpedia-es:Narkotrafikoaren aurkako gerra Mexikon\ndbpedia-fr:Narkotrafikoaren aurkako gerra Mexikon\ndbpedia-id:Narkotrafikoaren aurkako gerra Mexikon\ndbpedia-it:Narkotrafikoaren aurkako gerra Mexikon\ndbpedia-ja:Narkotrafikoaren aurkako gerra Mexikon\ndbpedia-ko:Narkotrafikoaren aurkako gerra Mexikon\ndbpedia-nl:Narkotrafikoaren aurkako gerra Mexikon\ndbpedia-pl:Narkotrafikoaren aurkako gerra Mexikon\ndbpedia-pt:Narkotrafikoaren aurkako gerra Mexikon\ndbpedia-wikidata:Narkotrafikoaren aurkako gerra Mexikon


Oihane Enbeita - Biografiak - BDB. Bertsolaritzaren datu-basea\nEnbeita Gardoki, Oihane\n1978\tGernika-Lumo, Bizkaia\nKazetaritza eta antzerki ikasketak ditu. Enbeitatarra izanik, etxeko girotik datorkio zaletasuna. Eskolartekoetan eta gazte sariketetan aritu ondoren, Bizkaiko eta Euskal Herriko Bertsolari Txapelketetan kantatu du. Txapelketa Nagusian, 1997an eta 2001ean finalaurreetara iritsi zen. Araba-Bizkaikoan finalista izan zen 1998an eta Bizkaikoan 2000n eta 2002an. Bertsopaper asko jarritakoa da.\nEtsaiak?, hip-hop talde bat?\nGorozika, 1992. Muxikako Gorozikako bertsozaleek, Ibon Ajuria eta biei egin zieten, Ibon 1991an EHko eskolarteko txapeldun izan zelako eta Oihanek 1991 eta 1992ko Bizkai- Arabako txapelak lortu zituelako


Oyarzabal: 'Kataluniakoa EAEn errepikatuko da hauteskundeen ondoren'\nAzken eguneratzea: 2012/09/20 10:52 (UTC+2)\nEAEko PPko presidentearen ustez, EAJk eta Bilduk "fronte independentista" osatuko dute.\nIñaki Oyarzabal EAEko PPko idazkari nagusia. EITB\nUrriaren 21eko hauteskundeen ostean, Euskadin "Kataluniako hordago independentista" errepikatuko dela ohartarazi du Iñaki Oyarzabal EAEko PPko idazkari nagusiak. Halaber, EAJk eta Bilduk "fronte independentista" osatuko dutela iritzi dio.\n"Egun on Euskadi" ETB-2ko saioan egindako elkarrizketan, Oyarzabalek Katalunian "erasoaldi independentista" abiatu dutela adierazi du, "seguro aski nazionalisten kudeaketa txarra ezkutatzeko".\n"Nolanahi ere, gure bizikidetza esparrua hautsi nahi duen hordago independentista da, eta, Euskadin, Urkullu Masen antzekoa da, eta Urkulluk eta Bilduk Kataluniakoaren antzeko prozesu bat abiatu nahi dute", nabarmendu du.\nEAEko PPko idazkari nagusiak kalera ateratzeko eta "bizikidetza esparruak bermatzen saiatzeko" dei egin die "euskal herritarrak eta espainiarrak" sentitzen direnei. Gainera, "arduraz" jokatzea eskatu du, krisitik ateratzeko "batasuna" behar delako.\nHorren ustez, Kataluniakoa "hemen urriaren 21en ostean gerta daitekeenaren adibide da". "EAJk eta Bilduk fronte independentista osatu nahi dute, Espainiarekin lotura hausteko eta bizikidetza esparruak hausteko".\nHorrenbestez, "tentsio nazionalista-independentista" aurrera egiteko "oztopo" dela salatu du. "Aski da" esan beharra dago, gaineratu du.


Konbergentzia sozialaren neurketa EBn – Sinnergiak\nNoticias, Noticias Innovación Social // 29 urtarrila, 2020\nKonbergentzia sozialaren neurketa EBn\nIturria: Europako Batzordea, 2020\nKonbergentzia sozioekonomikoa da Europako proiektuaren abiapuntua. Hori dela-eta, konbergentzia soziala (eta ekonomikoa) aztertzeko eta monitorizatzeko premiak interes handia hartu du Europako agenda politikoan.\nZentzu horretan, Europako Batzordeak ikerketako dokumentu bat argitaratu du konbergentziaren azterketan ikuspegi berria txertatzeko, baita neurketarako metodo bat txertatzeko ere, herritarrek bizi kalitatearen dimentsioei ematen dieten garrantzian oinarrituta. Ikuspegi horrek kontraste handia egiten du ikuspegi estandarrekin –posizio ekonomikoa eta lotutako hainbat adierazle aintzat hartzen dituzte–; horrela, bada, analista orok garrantzitsutzat hartzen dituen dimentsioak eskaintzen ditu.\nAzterlan honen helburu nagusia konbergentzia alderatzea da, alde batetik, datu gordinen erabileraren eta, bestetik, dimentsioak garrantziaren adierazleekin haztatzearen arteko konbergentzia. Garrantziaren adierazleak lortzeko erabili den informazioa Europako Inkesta Sozialetik ateratakoa da. Horrela, bada, azterlanean zazpi dimentsio ezarri dira aztergai:\nOsasuna, elikadura eta etxebizitza\nJarduera politikoetan parte hartzea\ndimentsioa: Lana eta enplegua\nEmaitza nagusien arabera, azken hamarkadetan EBk konbergentzia lortu du dela dimentsio ekonomikoan, dela dimentsio sozialean. Alabaina, krisialdi ekonomikoak bat-batean eten zituen joera horiek zenbait adierazleren kasuan eta, horren ondorioz, konbergentzia ereduak geldiarazi ziren edo Estatu kideen jardunak elkarrengandik urruntzen hasi ziren.\nIkerketan ikusten denez, gauzen egoera EBn konplexua izan liteke, “konbergentzia makinaren” kontakizunak aditzera ematen duena baino askoz konplexuagoa. EBn, oro har, oso antzekoak diren herrialdeen multzo bat ikusten ari gara; horregatik, edozein desberdintasun oso garrantzitsua da, bai EB barruan, bai konparazio zabalagoak egiteko.\nErantsitako adierazleek adierazten dutenez, EBko Estatu kide gehienak bat egiten ari dira bizitzaren dimentsio garrantzitsuenetan. Alabaina, herritar asko ez dira hori horrela bizitzen ari, ezinbestean. Europako ekonomia politikoarekiko zapuzte-maila handia da, eta gizartean nahiz politikan protestako alderdi eta mugimendu berriak sortuta adierazten da zapuzte hori; hori kontuan izanik, emaitzei erreparatuta, herritarren kezkei arreta handiagoa eman beharko zaie etorkizuneko diskurtso politikoan eta politika publikoetan.\nAzterlana irakurtzeko egin klik hemen\nGizarte Berrikuntzaren Akademiako hurrengo belaunaldia elkarrekin sortzeko adituak bilatzeko deialdia


Nikolas I.a Montenegrokoa - Wikipedia, entziklopedia askea.\nNikolas I.a Montenegrokoa\nNjeguši (en) , 1841eko urriaren 7a (juliotar egutegia)\nAntibes, 1921eko martxoaren 2a (79 urte)\nMilena of Montenegro (en) (1860 - ezezaguna)\nPrincess Zorka of Montenegro (en)\nPrincess Milica of Montenegro (en)\nPrincess Anastasia of Montenegro (en)\nPrincess Marica of Montenegro (en)\nDanilo, Crown Prince of Montenegro (en)\nPrincess Anna of Montenegro (en)\nPrincess Sofia of Montenegro (en)\nPrince Mirko of Montenegro (en)\nPrincess Xenia of Montenegro (en)\nPrince Peter of Montenegro (en)\nHouse of Petrović-Njegoš (en)\npoeta, idazlea, monarka eta aristokrata\nOrder of Petrovic Njegos\nOrder of Saints Cyril and Methodius\nFrench Order of Academic Palms\nSerbiako Eliza Ortodoxoa\nNikolas I.a Petrović-Njegoš (serbieraz: Никола I Мирков Петровић-Његош; Njeguši, 1841eko urriaren 7aGreg./irailaren 25Jul. - Cap d'Antibes, 1921eko martxoaren 1a) Montenegroko gobernaria izan zen, 1860tik 1910era printze bezala eta 1910etik 1918ra lehen errege eta bakar bezala.\nMirko Petrović-Njegošen semea eta Danilo I.a Montenegrokoaren iloba izan zen. 1860an, Montenegroko printze bezala, bere osabaren oinordekoa izan zen eta Milenarekin ezkondu zen.\n1876an eta 1877/78an Turkiaren aurkako bi gerra irabazi zituen eta Montenegroko lurraldea handitu zuen. 1878ko Berlingo Biltzarrak Montenegroren independentzia onartu zuen. 1905ean konstituzioa eman zuen eta prentsa askatasuna ahalbidetu zuen. 1910ean errege izendatu zuten. Bere erregealdian, Montenegrok, Balkanetako Gerran eta Serbiaren aldeko Lehen Mundu Gerran parte hartu zuen. Urtarrilean Austria-Hungariak Montenegro inbaditu zuen eta erregeak Italiara eta gero Frantziara ihes egin zuen.\n1918ko azaroan, Podgoricako Batzarrak erregea kargutik kendu eta Montenegroko Serbiari atxikitzea onartu zuen. Handik denbora batera Jugoslavia sortu zen.\nNikolas Frantziako erbestean hil zen 1921ean eta bere gorpuzkiak Montenegron lurperatu zituzten 1989an.\nMultimedia: Nicholas I of Montenegro\nBNF: 12218579k (data)\nOpen Library: OL80740A\nOrriaren azken aldaketa: 1 martxoa 2021, 15:44.


Correosen nazioarteko pakete-tarifa finkoa\nNazioarteko bidalketa prezio finkoan, nahi duzun bezala eta nahi duzun unean.\nKontratatu aseguru osagarri bat zure bidalketen galera edo hondatzea estaltzeko, 3000 €-ko gehieneko mugarekin.\nNazioarteko paketeriarako aseguruak\nCorreosen eskubidea dugu aseguru hori kontratatzea ukatzeko, salgaiaren tipologiaren, eskatutako balioaren edo xedearen arabera. Ez da sartuko estalduraren barnean iruzurra, ohiko isurketak, pisu edo bolumen galera higadura arruntagatik, ezta objektuaren berezko akatsengatik erabilera edo hondatzea ere.\nAseguruan kontratatutako objektuen zenbatekoa ez du aldatuko aduana-agirietan edo bidalketaren fakturazio-agirietan ageri den beste edozerk. Ezbeharren bat izanez gero, hauetatik zenbateko apalena ordainduko da:\nGaldutako objektua itzultzeko kostua.\nHondatutako objektua konpontzeko kostua.\nJaso zure bidalketen kobrantza modu seguruagoan, errazagoan eta fidagarriagoan. Correosen hartzaileak aurrez ordaindutako eta bidalketan agertzen den kopurua itzuliko dizugu.\nEntrega ziurtatuaren frogagiri digitala.\nEntregaren froga elektronikoa\nEntregaren frogagiri ziurtatua, denbora-zigiluarekin elektronikoki sinatua eta hartzailearen sinaduraren xehetasunarekin, PDF fitxategi baten bidez bidalia. Correosen berme osoarekin.\nCSV (Egiaztapen Kode Ziurtatua) bisorearen bidez egiazta daiteke. Bisoreak fitxategia deskargatzeko aukera ematen dizu, denbora-zigiluaren eta bertan dauden sinaduren osotasuna eta benetakotasuna egiaztatzeko.\nAukeratu gogokoen duzun bilgarria: barrubiguna edo zurruna eta kaxa ertaina edo handia. Gure online dendan eros ditzakezu.*
 \nIdatzi zure datuak eta hartzailearenak letra argiz, bilgarrian ikusteko moduan, eta ondo itxi.\nZatoz gu bisitatzera! Zatoz Correosen bulego batera, eta eskatu Tarifa plana kontratatzea. Helmugara iristeaz arduratzen gara.\nAukeratu gogokoen duzun bilgarria: barrubiguna edo zurruna eta kaxa ertaina edo handia. Gure online dendan eros ditzakezu.*\nIdatzi zure datuak eta hartzailearenak letra argiz, bilgarrian ikusteko moduan, eta ondo itxi.\nZatoz gu bisitatzera! Zatoz Correosen bulego batera, eta eskatu Tarifa plana kontratatzea. Helmugara iristeaz arduratzen gara.\nNazioarteko Tarifa Plana aukera ezin hobea da bidalketak eroso eta preziorik onenean kudeatu nahi dituzten partikularrentzat eta ETEentzat:\nZure neurrira: hautatu zure beharretara ondoen egokitzen diren entrega-epea eta bilgarria.\nBermeekin: entregatzeko bi saio, egiaztagiri digitalarekin, denbora errealean, helmugako herrialdearen arabera.\nZure lasaitasunerako: bidalketaren online jarraipena une oro eta gertaeren kudeaketa.\nMugarik gabe: nazioarteko bidalketetarako.\nNazioarteko Tarifa Plana aplikatzeko, bilgarri hauen artean aukeratu besterik ez dugu:\nUrgenteak ez diren bidalketak Correosen bidez: edozein bilgarri mota, 30 kg arte.\nBidalketa urgenteagoak Correos Express-en bidez:\nGutun-azal barrubiguna: 425 x 300 mm, 3 kg-ra arte.\nKaxa txikia: 350 x 280 x 100 mm, 5 kg-ra arte.\nKaxa ertaina: 390 x 280 x 190 mm, 10 kg-ra arte.\nKaxa handia: 500 x 300 x 300 mm, 15 kg-ra arte.\nAzkenik, nora bidali nahi duzun esan beharko diguzu:\nIdatzi zure datuak eta hartzailearenak letra irakurgarriarekin bilgarriaren toki ikusgarrian eta itxi ondo.\nBermeak eta entrega-epeak\nCorreosek eskaintzen dituen berme guztiekin.\nAurkitu hurbilen duzun Correosen bulegoa eta ekarri zure bidalketa, entrega-epe hauek beteko ditugu:\nPremiazkoak ez diren bidalketak Correosen bidez:\nA eremua: Europar Batasuneko herrialdeetarako, entrega-epeak gutxi gorabeherakoak dira.\nB eremua: Gainerako herrialdeetarako, epeak bermatuta daude (ikus I. Eranskinean entrega-epeetarako baldintzak eta II. Eranskinean dauden norakoak eta entrega-epeak).\nBidalketa urgenteagoak Correos Express-en bidez: entrega-epea 3 eta 5 egun baliodun artekoa da, norako herrialdearen arabera. Informazio gehiago behar baduzu, kontsultatu gure edozein bulegotan, epeak Fedex-en arabera alda baitaitezke.\nEntrega-epeak Erabilgarri dauden helmugak Nazioarteko pakete-zerbitzuen baldintzak\nHautatu zure beharretara hoberen egokitzen den aukera. Prezio finkoa bermatzen dugu.\nZatoz gure bulegoetara eta informazioa emango dizugu.


Arantza SOS | Borroka Garaia da!\nPosted by saretik 14/10/2016\nAgur bero bat eta ongi etorri Puerto III espetxeko euskal preso politikoek egindako webgunera : http://arantza-sos.eus/\nZuen aitzinean duzuen web orria, hasteko, Arantza Zulueta pairatzen ari den bakartze egoera gizarteratzeako helburuarekin egina da. Horrez gain, Puerto.III ko presondegian sakabanatuak gauden beste Euskal Preso Politikook egoera latz hau aldatzeko eramango ditugun urrats ezberdinen kaleratzeko tresna ere bada. Webgune hunen bitartez beraz, gizartearekin harreman zuzena izateko aukera izanen dugu, beti ere Arantza Zuluetaren egoera aldatzea ardatz harturik.\nArantza, 1991.tik honat abokatu lanetan ibilia da, Espainiar estatuan Euskal Preso Politikoen defentsa lanean hain zuzen ere. Aldiz, egun, bera da isolamendu egoera latzenetariko bat pairatzen ari dena, espetxean daramatzan bi urte eta erditik baino gehioagotik. Cadiz Puerto III espetxean egon da denbora horretan guztian, etxetik mila kilometrora baino gehiagora, Madrilogo Estremera kartzelan egon zen hilabete gutxi batzuk kenduta, eta, hor ere, bakartuta izan zuten. Inioz bukatzen ez den mendeku baten moduan, etsaiak Arantza apurtu eta birrindu nahi du, egunerokotasunean bere integritate fisikoa eta psikologikoa erasotuz.\nHorra hor, gure erantzukizuna : Puerto.III ko espetxean eramaten ari diren bakartze egoerari modu kolektiboan erantzun behar diogu. Guk espetxe barrutik eta zuek kanpotik ! Ez da erran beharrik baina oroitarazi nahi dugu, begi-bistan duzuen webguneak ez duela iniolaz ere ordezkatuko E.P.P.K.ren ahotsa, ezta gure Herrian Euskal Preso Politikoen alde antolatuak diren elkarteena ere.\nArantza Zuluetaren egoera aldatu nahi baldin badugu, denon indarraren beharra izanen dugu : guk barrutik eta zuek kanpotik.\nDenok elkarrekin eraginkortasunik handienean lan egiteko, denon ideiak beharrezkoak direla pentsatzen dugu. Horregatik, forum hunen bitartez, bakartze egoera amaitzeko balio izan ditzaketen ideia ezberdinak bildu nahi ditugu.\nIdeia bat edo iritzi bat izan dezakeen oro deitzen dugu bere hitzak bertan uztera.\nAnimatu zaitez zure ideiak edota iritziak plazaratzera, arreta handiz begiratuko ditugula segurtatzen dizugu !\nPosted in: Euskal HerriaTagged: arantza zuluetaPermalinkUtzi iruzkina\n← 12 octubre – Ezer ez ospatzeko\nEl sonido de la patronal vasca y su clase política →


258E/2020 EBAZPENA, urriaren 15ekoa, Ekonomia Zirkularraren eta Klima Aldaketaren Zerbitzuko zuzendariak emana, iraungitzat deklaratzen duena Ingurumenaren eta Uraren zuzendari nagusiaren otsailaren 22ko 0390/2010 Ebazpenaren bidez emandako ingurumen baimen integratua, Sesmako udal-mugartean Marisol Ruperez Abadek sustatu zuen oilaskoak gizentzeko ustiategiarena.\n3. poligonoko 228. lurzatian eraikitako pabiloi bakarreko instalazioak 35.000 oilasko gizentzeko lekua zuen, eta jarduera sailkatuko udal lizentziaren baimen-araubidearen mende zegoen.\n3. poligonoko 227. lurzatian beste bi pabiloi eraikitzeko handitze proiektua aurkeztu zen, guztira 135.000 oilaskorendako lekua egon zedin, eta, horren ondorioz, instalazioa ingurumen baimen integratuaren araubidearen menpe egotera pasatu zen, Ingurumena Babesteko Esku-hartzeari buruzko martxoaren 22ko 4/2005 Foru Legearen 2B eranskineko 9.1.b) epigrafearen barnean, “Hegaztien edo behi edo zerri aziendaren hazkuntza intentsiborako instalazioak, oilaskoendako 55.000 toki baino gehiago dauzkatenak” izenekoan; horregatik, Ingurumenaren eta Uraren zuzendari nagusiaren otsailaren 22ko 0390/2010 Ebazpenaren bidez, ingurumen baimen integratua eman zitzaion.\nLanda Garapeneko, Ingurumeneko eta Toki Administrazioko kontseilariaren abenduaren 23ko 448/2014 Foru Aginduaren 11.1 artikuluak ezartzen duenez, bi urte iragaten badira ingurumen baimen integratua eman zenetik proiektua gauzatzen hasi gabe, edo lau urte iragaten badira hura bukatu gabe eta jarduera abian jarri gabe, ulertuko da baimena iraungi dela eta ondoriorik gabekoa dela.\n2016ko azaroaren 16an, Ekonomia Zirkularraren eta Uraren Zerbitzuko teknikariek bisita egin zuten instalaziora; egiaztatu zuten handitze proiektuaren xede ziren bi pabiloiak eraiki gabe zeudela eta, hortaz, instalazioak ez zuela gainditzen martxoaren 22ko 4/2005 Foru Legea garatzen duen Erregelamenduaren 9.1.b) epigrafean ezarritako muga, 55.000 oilaskoendako tokiena.\nHorrenbestez, industria-instalazioa jasota dago martxoaren 22ko 4/2005 Foru Legea garatzeko Erregelamenduaren 4C eranskineko C) 3 epigrafean, eta, horregatik, jarduera sailkatuko udal lizentziaren araubidearen menpe jarraitzen du. Lizentzia hori lortzeko, aurrez behar da Landa Garapeneko, Ingurumeneko eta Toki Administrazioko Departamentuaren txostena.\nLehendabizikoa.–Iraungitzat jotzea Ingurumenaren eta Uraren zuzendari nagusiaren otsailaren 22ko 0390/2010 Ebazpenaren bidez Sesmako udal-mugartean oilaskoak gizentzeko ustiategi bat instalatzeko emandako ingurumen baimen integratua. Sustatzailea Marisol Ruperez Abad zen.\nBigarrena.–Udalaren ebazpena eman aurretik, aldeko txostena ematea Sesmako udal-mugartean oilaskoak gizentzeko dagoen ustiategirako, zeinaren titularra Marisol Ruperez Abad baita.\nHirugarrena.–Jarduera ingurumenaren arloan indarrean den legeriarekin bat egin dadila agintzea, eta espedienteari atxikitako dokumentazio teknikoko baldintzei jarraikiz. Gainera, ebazpen honen I. eranskinean azaltzen diren baldintzak bete beharko dira.\nLaugarrena.–Instalazio horri lurzoru urbanizaezinean jarduteko baimena mantentzea, 3. poligonoko 228. lurzatian garatzen den jarduerari dagokionez, Lurraldearen Antolamenduari eta Hirigintzari buruzko abenduaren 20ko 35/2002 Foru Legean aurreikusitakoaren arabera.\nBosgarrena.–Zentroa Nafarroako Foru Komunitateko Hondakinen Sortzaileen eta Kudeatzaileen Erregistroan inskribatuta mantentzea hondakin arriskutsuen sortzaile txiki gisa, 15P02224040622010 zenbakiarekin. Sortzen ahal dituen hondakinak ebazpen honen II. eranskinean jasotakoak dira. Hondakinak sortzean egiten den edozein aldaketa Nafarroako Gobernuko Ingurumen Kalitatearen eta Klima Aldaketaren Zerbitzuari jakinarazi beharko zaio, aipatutako erregistroan sartzeko.\nZazpigarrena.–Simaurra sortu eta kudeatzeko plana, 2240030227/1/2 zenbakikoa, onestea.\nZortzigarrena.–Ebazpen hau Nafarroako Aldizkari Ofizialean argitaratzea.\nBederatzigarrena.–Ebazpen honek ez du administrazio bidea amaitzen, eta interesdunek, administrazio publikoek izan ezik, gora jotzeko errekurtsoa jar dezakete, Landa Garapeneko eta Ingurumeneko kontseilariari zuzendua, hilabeteko epean. Administrazio publikoek administrazioarekiko auzi-errekurtsoa jar dezakete, Nafarroako Justizia Auzitegi Nagusiko Administrazioarekiko Auzien Salari zuzendua, bi hilabeteko epean. Horrek ez du galarazten Nafarroako Gobernuari aurretiazko errekerimendua egin ahal izatea, Administrazioarekiko Auzien Jurisdikzioa arautzen duen uztailaren 13ko 29/1998 Legearen 44. artikuluan ezarritako moduan eta epean. Epeak ebazpen hau jakinarazi eta biharamunetik aurrera kontatuko dira.\nHamargarrena.–Ebazpen hau igortzea Marisol Ruperez Abadi, Sesmako Udalari, Abeltzaintza Zerbitzuari, Nekazaritza Zerbitzuari, Lurraldearen Antolamendu eta Hirigintza Zerbitzuari eta Ingurumena Zaintzeko Atalari, behar diren ondorioak izan ditzan.\nIruñean, 2020ko urriaren 15ean.–Ekonomia Zirkularraren eta Klima Aldaketaren Zerbitzuko zuzendaria, Pedro Zuazo Onagoitia.\nOilaskoak gizentzeko hegazti ustiategia, 35.000 tokikoa. Instalazioak 1.984 m²-ko pabiloi bat (120 x 14 m) dauka oilaskoak hazteko, bazka-siloa, ur-andela, biltegia eta bulegoa. Animaliak 50 g pisatzen dutela sartzen dira ustiategira, eta 2,35 kg dutenean atera, jaio eta 45 egunera. Urtean 5,5 ziklo egiten dira. Azpi beroan hazten dira, eta oilo-simaurra kudeatzaile baimendu bati ematen zaio.\n1) Neurri zuzentzaileak eta baldintza teknikoak:\na) Uretara egiten diren isuriak.\n–Euri-urak lurreko ur-jariatzera atera eta eramaterakoan, ur horiek kutsa ditzaketen materialak bildu edo erabiltzeko guneekin ez nahasteko moduan jokatuko da.\n–Langileendako komun eta zerbitzuetan sorturiko hondakin ur beltzak andel estanko batean jaso eta bildu beharko dira; adierazgailua, beteta dagoenerako alarma eta sortutako gasak askatzeko aireztapen sistema izan beharko ditu.\nb) Simaurren kudeaketa.\n– Simaurren kudeaketan, simaurrak ekoizteko eta kudeatzeko 2240030227/1/2 zenbakiko planean jasotakoak beteko dira.\n–Arriskutsutzat jotako hondakin zoosanitarioak, behar bezala bereiziak, urarekiko estankoak diren eta euritarako behar bezala babesturik dauden edukiontzi edo biltegietan bilduko dira, gero horiek kudeatuko dituen enpresa baimenduari entregatzeko.\n2) Isuriak atmosferara.\nFokuen katalogazioa eta datuak.\nPotentzia termiko izendatua\n–Fokuen katalogazioa. Atmosfera kutsa dezaketen jardueren katalogoaren arabera sailkatu dira isuriaren fokuak (CAPCA-2010); katalogo hori urtarrilaren 28ko 100/2011 Errege Dekretuaren bidez eguneratu zen.\n–Jardueraren katalogazioa. Jarduera hori ez dago katalogatua atmosfera kutsa dezaketen jardueren katalogoaren inongo taldetan (CAPCA-2010); katalogoa urtarrilaren 28ko 100/2011 Errege Dekretuaren bidez eguneratu zen.\n–Kanpoko kontrolik gabeko fokuak. Fokuen ezaugarriak eta katalogazioa kontuan hartuz, ez dute kanpoko kontrolik behar, urtarrilaren 28ko 100/2011 Errege Dekretuaren 6. artikuluan xedatutakoarekin bat, eta ez dute neurketa toki eta sekziorik izateko betebeharrik ere, UNE-EN 15259 arauarekin bat.\n3) Hondakinen produkzioa.\na) Baldintza orokorrak.\n–Hona hemen jardueran sortzen diren hondakinak eta haiekin azken kudeaketarako egin beharreko operazioan sortzen direnak:\nEKOIZPEN PROZESUA-Oilaskoak gizentzea\nPentsu ontziak, zuzentzaileak, xaboiak, etab.\nSubstantzia arriskutsuen hondarrak dituzten ontziak, edo haiekin kutsatuta daudenak. Desinfektatzaileen ontziak, azidoak eta baseak\nEtxeko hondakinak, abeltzaintzako ustiategian langileek sortutakoak\nHONDAKIN UR BELTZEN TRATAMENDUA-Biltegia\n(1) Hondakinaren kodea, Batzordearen 2000ko maiatzaren 3ko 2000/532/EE Erabakian ezarritako zerrendaren arabera.\n(2) Azken kudeaketako eragiketen kodea, Hondakinei eta Lurzoru Kutsatuei buruzko uztailaren 28ko 22/2011 Legearen I. eta II. eranskinen arabera. Hondakinei eta Lurzoru Kutsatuei buruzko uztailaren 28ko 22/2011 Legearen 8. artikuluan ezarritako hondakinen hierarkiaren printzipioa aplikatuz, sortzen diren hondakinak aipatutako lehentasun ordenaren arabera kudeatu beharko dira. Eragiketetako lehena egiten ez bada, hondakin-sortzaileak egokiro justifikatu beharko du arrazoia. Arrazoi teknikoengatik edo ekonomikoengatik, eragiketa horietako bakar bat ere ezin bada aplikatu, ingurumenean duten eragina ahalik eta gehien galarazi edo murrizteko moduan deuseztatuko dira hondakinak. Tarteko kudeaketa eragiketak egiten ahal dira transferentzia estazioetan (D15 edo R13), baldin eta bukaerako kudeaketa taula honetan ezarritakoa dela frogatzen ahal bada.\n–Instalazioaren titularrak bere hondakinak jasotzen dituen kanpoko kudeatzaileak edo garraio langileak emandako frogagiriak izan beharko ditu, non haietako bakoitzarekin egiten den kudeaketa justifikatuko baita, azken kudeaketa barne.\n–Instalazioaren titularrak hondakinen produkzioari buruzko erregistro kronologiko bat izan beharko du formatu egokian eta euskarri informatikoan, Hondakinei eta Lurzoru Kutsatuei buruzko uztailaren 28ko 22/2011 Legearen 40. artikuluan ezarritakoaren arabera. Erregistro hori jardueraren instalazioetan eduki beharko da, etengabe eguneratua eta ikusi nahi duen agintari eskudunaren eskura.\nb) Dokumentuak kudeatzeko prozedura.\n–Agirien kudeaketa prozedura Nafarroako Gobernuko webgunean ezarritakoa izanen da: Hondakinen atari tematikoa/hondakinak biltegiratzea eta garraiatzea.\nc) Hondakinak etiketatzea eta biltegiratzea\n–Hondakinak biltegiratzeko baldintza orokorrak Nafarroako Gobernuko webgunean ezarritakoak izanen dira: Hondakinen atari tematikoa/hondakinak biltegiratzea eta garraiatzea.\nIragarkiaren kodea: F2012087


A1 | HITZEZ Euskaltegia\n1. Noren poltsa da?\na)\tPelloren da b)\tPelloena da c)\tPellorena da d)\tPelloarena da\n2. Zuek nekatuta.....\na)\tzatoztete b)\tzarete c)\tzaude d)\tzaudete\n3. Nire lagunek txakurrak.....\na)\tdaukate b)\tdauzkate c)\tditu d)\tdaude\n4. Aukeratu zuzena.....\na)\tEuskara ikasi ari naiz b)\tEuskara ikasten ari dut c)\tEuskara ikasten ari behar naiz d)\tEuskara ikasten ari naiz\na)\tdutxatu naiz b)\tdutxatzen naiz c)\tdutxatzen dut d)\tdutxatzen ari naiz\n6. Gela honetan ez.....\na)\tdaude neskarik b)\tdaude neskak c)\tdago neska d)\tdago neskarik\n7. Gela (hori).....jende asko dago.\na)\thorietan b)\thauetan c)\thorretan d)\thau\n8. Gu oso..... gaude.\na)\tnekatutak b)\tnekatu c)\tgaizkiak d)\tnekatuta\n9. Zer ordutan etorriko zara bihar?\na)\thamar t´erdian b)\thamar t´erdiak c)\thamar eta erdietan d)\thamar t´erditan\n10. Norentzat erosi duzu eraztun hori?\na)\tEmazterentzat b)\tEmaztearentzat c)\tEmaztentzat d)\tEmazteentzat\n11. Jon..... asko gustatzen zaio futbola.\na)\t–eri b)\t–ari c)\t–ei d)\t–i\n12.\t.....ez da ona hoztea.\na)\tDutxatu baino gero b)\tDutxatu eta lehen c)\tDutxatu eta gero d)\tDutxatu ondoan\n13. Zergatik ez zatoz afarira?\na)\tZergatik dirurik ez daukadalako b)\tDirurik ez dudalako eta c)\tDirurik ez duelako eta d)\tDirurik ez dudalako\n14. Asko gustatzen zait.....\na)\tirakurri b)\tirakurtzea c)\tirakurtzen d)\tirakurtzek\n15. Amak: “ Non dago nire poltsa?”. - Zer esan du amak?\na)\tNon dagoela bere poltsa b)\tNon dagoelako bere poltsa c)\tNon egoteko bere poltsa d)\tNon dagoen bere poltsa\n16. Pello Zabala: “ Bihar euria egingo du”. - Zer esan du Pello Zabalak?\na)\tBihar euria egingo duela b)\tBihar euria egin duen c)\tBihar euria egin duela d)\tBihar euria egiten duen\n17. Aizue, altxa.....aulkitik.\na)\tzarete b)\tezazue c)\tzaitezte d)\tzara\n18. Zuk ez dakizu euskaraz.....\na)\thitz egiten b)\thitz egitea c)\thitz egin d)\thizten\n19. Guk zuri gezurra esan.....\na)\tdiguzu b)\tduzu c)\tdizkiguzu d)\tdizugu\n20. Si mañana hace buen tiempo iremos a la playa.\na)\tBihar eguraldi ona egiten badu, hondartzara joan gara b)\tBihar eguraldi ona egin badu, hondartzara joaten gara c)\tBihar eguraldi ona egiten badu, hondartzara joango gara d)\tBihar eguraldi ona egingo badu, hondartzara joango gara\n1. Zergatik joan da Miren medikutara?\nA. Hankako mina du. B. Belauneko mina du. C. Belarriko mina du.\n2. Ezagutzen al du Mirenek bere medikua?\nA. Bai, askotan joan da. B. Ez, ez da gogoratzen. C. Bai, Olano medikua da.\n3. Noiz aztertuko du medikuak?\nA. 10:00etan. B. 08:00etan. C. 11:00etan.\n4. Nork eman dio hitzordua?\nA. Erizainak. B. Harrerakoak. C. Medikuak.\n5. Lortu al du Mirenek hitzordua?\nA. Ez. B. Bai, bere betiko medikuarekin. C. Bai, baina beste mediku batekin.\n1. Zergatik doa korrika Eider?\nA. Osasuntsua da. B. Ikastaroa berehala hasiko da. C. Xaboia erosi behar du.\n2. Zer ikasiko du ikastaroan?\nA. Xaboi naturala nola egin. B. Sukaldeko olioa nola egin. C. Xaboiarekin olioa nola egin.\n3. Zein iraupen du ikastaroak?\nA. 10 minutu. B. 3 ordu. C. 2 ordu.\n4. Zein osagai erabiliko dituzte xaboia egiteko?\nA. Ur destilatua, soda kaustikoa eta sukaldeko xaboia. B. Sukaldeko olioa, metalezko tresnak eta ur destilatua. C. Soda kaustikoa, ur destilatua eta sukaldeko olioa.\n5. Zergatik jantzi behar dira betaurrekoak?\nA. Soda kaustikoa arriskutsua da. B. Ur destilatuak begietan mina ematen du. C. Sukaldeko olioa begietan ez sartzeko.\nOstiralean, otsailaren 20an, Lehen Hezkuntzako 4. mailako ikasleekin Bilboko Arte Ederretako Museora joango gara.Bidaia autobusez egingo dugu. Egun osoko irteera izango da, eta ikasleek hamaiketakoa eta bazkaria eraman beharko dituzte.Bidaiak 12€ balio du eta otsaileko kuotarekin batera kobratuko da.Gogoratu: ostiralean ikastolako sarrera-irteera orduak ez dira aldatuko.\nBesterik gabe, jaso gure agurra\n1. Bilboko Arte Ederretako Museora\nA. trenean joango dira. B. oinez iritsiko dira. C. autobusez joango dira.\n2. Hamaiketakoa eta bazkaria.....\nA. 12,60€ ordainduko dute. B. ikasleek eraman beharko dituzte. C. oparitu egingo zaizkie.\n3. Bidaiaren kostua.....\nA. urtarrilean ordainduko da. B. hamahiru eurokoa izango da. C. otsaileko kuotarekin batera kobratuko da.\n4. Ikastolako ordutegia.....\nA. ez da aldatuko. B. ez da mantenduko. C. aldatu egingo da.\nA. ikastolako irakasleek izenpetu dute. B. Erandio ikastolako zuzendariak sinatu du. C. ikasleei zuzendua dago.\n6. Erandio ikastola…..\nA. Arte Ederretako kalean dago. B. Zarautzen dago. C. Bilbon dago.\nIritsi naiz Alemaniara. Kolonian nago. Oso hiri polita da. Postaleko argazkia katedrala da. Ikusgarria benetan. Hemen egongo naiz egun batzuetan, eta ondoren, Berlinera joango naiz. Gaur, garagardotegi ospetsu batean afalduko dut, eta jarraian, balet emanaldia ikustera joango naiz Opernhaus Köln antzokira. Badakizu, izugarri gustatzen zait dantza! Hurrengo postala Amsterdametik bidaliko dizut.\n1. Andoniri berriro idatziko dio Karmelek.\n2. Postaleko argazkian Berlineko katedrala agertzen da\n3. Etxean goiz afaldu eta dantza ikustera doa Karmele.\n4. Karmeleri Kolonia gustatu zaio.\n5. Opernhaus Köln antzokian dantza egingo du Karmelek.\n6. Karmele Koloniatik zuzenean joango da Amsterdamera.\nZure lagunaren urtebetetze-eguna laster izango da, eta zoriondu egin nahi duzu, baina bidaian zaude zu. Idatzi postala zure laguna zoriontzeko. Postalean, hasierako eta amaierako agurrak, postala idazteko arrazoia, data eta helbidea idatzi beharko dituzu.\nGutxienez, 30 hitz idatzi behar dituzu.\nEuskaltegi. Euskara klaseak Grosen,\nDonostian. Maila guztiak.\nKolon pasealekua, 5 behea


maiatza 2018 – Federación de Cooperativas Agro-alimentarias de Euskadi\nBAVIERA bidaia teknikoa\nAurten, norakoa Babiera da. (Hego Alemania). Datak, irailaren 2tik, igandea, larunbat 8ra.\nIdazki honekin badoa egitasmoa eta inskribitzeko orria. Interesaturik egonez gero, bete eta bidali orria.\nBerrikuntza, Kooperazioa eta Lehiakortasuna indartzearen helburuarekin joan den astea, Burdeosen, burutu zen AGROSMARTcoop proiektuaren Nazioarteko Foroa.\nEspainako zenbait autonomia-erkidegotik, Frantziako Aquitaniatik eta Portugaleko Iparraldetik, ehun bat kooperatiben eta erakunden ordezkari bildu ziren egitarau zabal bat betetzeko. Besteaz beste, BNPren berrikuntzaz eta kalitatezko politikei buruz, nekazari-elikagaien produkutuen balorizazioaz, eko-berrikuntzaz eta kooperatibetan praktika onez mintzatu zen.\nEgutegi estu baten, arrakastako zenbait kasu erakutsi ziren, COVILA upategia Euskadiko kasuan. Honetaz gain, “Les Vignerons de Buzet” y “Les Vignerons D’uni-Medoc” bertako koopeatibak ere bisitatu ziren. Era berean, Burdeoseko Azokan ireki berria Nouvelle-Aquitaineko Nekazaritza Erakusketa bisitatu zen. Leku honetan, COOP DE FRANCE NOUVELLE-AQUITAINEk jarri zuen standen inaugurazioan parte hartu zen.\nEuskaditik, Federazioarekin batera, Lorra, Talleri, Covila eta Union de Cosecheros de Labastida kooperatibak egon ziren ordezkaturik.\nAntolaketa, Association des Regions Européenes des Produits D’origenek egin zuen, COOPDEFRANCE NOUVELLE-AQUITAINEren laguntzarekin.\nHurrengo AGROSMARTcoop proiektuaren Nazioarteko Foroa Portugalen egingo da, abuztuaren bukaeran.\nAtxikita, argazki batzuk.\nmaiatza 16 2018


Oporrak Isdaben - Erretiratuen elkartea\nHasiera » Bloga » Bloga » Bidaiak » Oporrak Isdaben\nOporretarako bidaian irtetea beti da atsegingarria, eta are gehiago hori Covida atzera uzten ari garen garaian egitea.\nBerriz bidaiatu ahal izatea, aurreko egunetako ilusioa partekatzea, maleta udako eta hondartzako arropaz betetzeko prestalanak, aireportua eta konturatzerako … Malagan egotea!.\nEta han, Isdaben, lagun artean, aspaldiko ezagunen artean zaude, eta, aldi berean, leku askotatik bertaratutako ehunka udatiarren (iparraldeko europarren, frantsesen, andaluziarren… ) artean, familiartasun eta anonimotasunaren nahasketa batean.\nGlobales Playa Estepona hotelak (Isdabe guneak) dozena erdi bat egoitzaz eta hainbat igerileku, ur-jolas, solarium, hondartza eta oso ondo zaindutako lorategiz osatutako herri txiki bat dirudi.\nLogelak, zabalak, ondo argiztatuak, terraza eta, kasu guztietan, igerileku eta lorategiren batera begira daude, itsasora ez baldin bada.\nJangelan gosaria, bazkaria eta afaria dituzu, buffet-sistema oso duinarekin. Eta edariak doan: freskagarriak, garagardoa, kafeak, … jatetxean eta hainbat terrazatan.\nEta ingurunea, denok dakigun legez, apartekoa da.\nMalagan Mediterraneoa duzu, amaierarik gabeko hondartzak, nahiz eta batzuetan errekarriz osatuak egon, gertu dauden kilometro askoko itsas pasealekuak gozatzeko, bare-bare dagoen itsasoa, … Eta mendi eta barnealdeko lurraldeak ere ikusgarriak dira… sentsazio kontrajarriekin, batzuetan basamortuak diruditelako eta beste batzuetan baratze joriak.\nMijasera egindako txangoek eta batez ere “erregearen bidexkak” aukera eman ziguten barrualdeko Malaga ikusteko, mendiko errepideak igo eta natura aparta miretsi ostean. Erregearen bidexkan ibaiari segika ehunka metroko harkaitz-horma bertikalen artetik sartu ginen, harkaitzari itsatsita ibai gainean ehun metrora zegoen pasabide batetik, naturaz eta, batzuetan, bertigoaz gozatuz.\nSentsazio ahaztezinak eta atseden-egun ezin hobeak, neurri batean Asojubi elkarteari eta Jorge Ibor bezalako lagunei esker, beraiek kudeatu baitzituzten bidaiaren antolaketa, txangoak eta abar.\nPlazer bat guztiontzat.\nISDABE eta MIJAS\n← SAN FRANTZISKO KALEA (bigarren zatia)\nBerzosa Hostelería eskaintza (2021ko azaroaren 30ra arte) →


Gorriaren sinbologiaren indarra - Noticias de Gipuzkoa\nGorriaren sinbologiaren indarra\nGorri kolorearekin lotutako elementu eta kontzeptuak jorratu dituzte Miren Amurizak eta Askoa Etxebarrietak ‘Gorria’ ikuskizunean. Bertsolaritza eta flamenkoa uztartu dituzte, nor beretik jardunda, baina erdigune bat zehaztuta\namaia ramírez de okariz 10.03.2020 | 13:01\nIrudian, Amuriza eta Etxebarrieta ‘Gorria’-ren emanaldi batean. Leihor\nIrudian, Amuriza eta Etxebarrieta ‘Gorria’-ren emanaldi batean.\nBatetik, bertsolaritza, eta bestetik, flamenkoa. Izan daiteke bi diziplina artistikoren arteko elkarrizketa bat. Izan daiteke nor beretik jardutea eta bi hizkuntza ezberdinen artean nolabaiteko erdigune bat aurkitzea. Izan daiteke ere bakoitzak sentitzen duena ahots eta gorputz bidez adieraztea eta hori ikusleari transmititu nahi izatea, eta aldi berean, ahal izatea. Hori guztia -eta gehiago- batzen du Gorria ikuskizunak. Miren Amuriza (Berriz, 1990) bertsolariak eta Askoa Etxebarrieta "La Pulga" (Gasteiz, 1976) flamenko dantzariak ondu duten lana da. Hala ere, nabarmendu dute oholtza gainean agertu ez arren, ikuskizuneko parte direla beste zenbait lagun ere. Jada egin dituzte emanaldi ba-tzuk, eta orain ikuskizuna aurkezten arituko dira han-hemengo aretoetan.\nPasa den azaroan aurkeztu zuten Iruñeko Kondestable Jauregian urtebeteren buruan osatu duten lana, Bertsoaroa zikloaren baitan. Amurizak adierazi du publikoaren gehiengoa bertsozalea izan arren, bientzako plaza berri bat zela hura: "Publikoa bertsozalea zen, niretzako, ohikoa, baina sentsazioa ezberdina zen, rol desberdin bat jokatzen bainuen. Askoarentzako, aldiz, alderantzizkoa zen egoera; bere gainontzeko emanaldietan legez zebilen dantzan, baina bestelako plaza batean". Etxebarrietak, berriz, aitortu du gustura gelditu zela lehen emaitzarekin, eta publikoko zenbait kideri flamenkoa gerturatzeko balio izan zuela aukerak. Lehen emanaldiaren ostean, Legution (Araba), Bergaran (Gipuzkoa), Barakaldon (Bizkaia) eta Markina-Xemeinen (Bizkaia) eskaini dituzte emanaldiak, besteak beste.\nIkuskizuna sortzeko bidean, berriz, Amurizak eman zuen lehen pausoa, pertsonalki elkar ezagutzen ez bazuten ere. Azaldu du aditua izan ez arren, flamenko zalea dela, eta beraz, bazuela Etxebarrietaren berri: "Ikusita nuen nolako indarra zuen dantzan eta zer transmititzen zuen; banuen intuizioa gure doinu eta metrika jakin batzuekin, batez ere, koplekin, bat etorri zitezkeela flamenkoko erritmo batzuk, eta agian, zerbait sortzea posible litzatekeela".\nMezu bat bidali zion flamenko dantzariari, eta azken honek gehitu duenez, "bi aldiz pentsatu gabe" erantzun zion baietz. Gainera, kontatu du gogoko duela esperimentazioa, eta beraz, behin baino gehiagotan nahastu dituela diziplina artistiko ezberdinak: "Ez dut aterik ixten". Esate baterako, Berriketan proiektuaren parte da, eta txalaparta uztartzen dute flamenkoarekin batera.\nErabakia hartu, eta Lanku kultur zerbitzuak eskaintzen duen bekara aurkeztu zuten ideia. Hain zuzen ere, Bertsozale Elkarteak sortutako entitatea da, eta helburuetako bat bertsolari-tza indartzea eta zabaltzea da. Haiei eman zieten bertso edukien sormenerako Lanku Beka 2018an, eta pausoak ematen hasi ziren. Flamenko dantzariak, ordea, nabarmendu du beka eman izan ez baliete ere, "berdin-berdin" jarraituko luketela ikuskizunarekin aurrera: "Biok genuen gogoa zerbait egiteko, eta beraz, egingo genukeen aurrera; egia da, ordea, laguntza honek eskaini digula plus bat, eskaintzen du dirua gure poltsikoetatik jarri behar ez izatea". Are gehiago, adierazi du beka ematearekin bat, kultur zerbitzuak "apustua" egin zuela ikuskizunarekin. Gutxi gorabehera, urtebete inguru egon dira prestatzen, baina nabarmendu dute emanaldiz-emanaldi aldaketa txikiak egin ohi dituztela.\nEgileentzat ikuskizunaren helburua ez zen fusioa, baizik eta, bi diziplina artistikoen arteko elkarrizketa bat sor-tzea. "Jariakorra izan zitekeen zerbait egin nahi genuen, eta bertsolaritzaren eta flamenkoaren artean erdigune bat bilatu", esan du Amurizak. Hala, nor bere diziplinatik ari-tzeko hautua egin zuten, baina egokitzapen txikiak eginda. Esate baterako, pentsatu zuten zein doinu izan zitezkeen dantzagarriak flamenkorako eta bertso doinu batzuk nola uztartu zitezkeen flamenko erritmoetan. Gainera, elkarrizketa horretan, bai Amurizari zein Etxebarrietari garrantzitsua iruditzen zitzaien bakoitzak zer sentitzen zuen azaltzea. "Bagenuen gogoa, batetik, nik bertso doinu bat entzutean sentitzen nuena flamenkoarekin adierazteko, eta Mirenek zer sentitzen zuen islatzekoa beretzat ohikoa ez den musika erritmoarekin", gehitu du Etxebarrietak.\nIkuskizuna, orotara, hamar bloketan dago banatuta, eta Amurizak jakinarazi duenez, pieza solteak dira guztiak. Atal horietako bakoitzean jarduteko era, berriz, ezberdina da. Batzuetan, biak batera daude oholtzaren gainean; beste batzuetan, bakarka edo txandaka. Eta bertsoen hitzetan lantzen diren gaiak ere anitzak dira. "Ikuskizunarekin gauzak esan nahi genituen, ez bakarrik dantza eta kantua izatea, baizik eta mami pixka bat edukitzea", azaldu du flamenko dantzariak. Hain zuzen ere, egun sentitzen dituzten zenbait kontu azaleratzea zen helburuetako bat, gizartea inguratzen duen errealitate zenbaitez hausnarketa bat egitea. Piezak solteak izan arren, ordea, badago lo-tzen dituen hari bat; gorriaren sinbologiak eduki dezakeen indarra. Blokeetako bakoi-tzak ikuskizunaren izenburuarekin lotura duela aitortu du bertsolariak, modu batera edo bestera: "Piezetako batzuk elementu gorriekin daude lotuta, odolarekin, haragiarekin eta polizien kaskoekin, adibidez; beste batzuk, berriz, kontzeptualagoak dira, eta lantzen da, besteak beste, gorriak eduki dezakeen konnotazio erotikoa". Etxebarrietak gaineratu du kontzeptuak mila esanahi eduki ditzakeela, eta horrek barne hartzen zituela ikuskizunean lantzen diren gaiak. Gainera, gehitu du gai eta bertso horiek aukera ematen dutela "leku batetik bestera" aritzeko eta dantzaren zein kantuaren bitartez sentitzen dena transmititzeko.\nAzken batean, ikuskizuna intimista izatea ere bazen oinarrietako bat, eta horrek ere badu lotura bertan jorratzen diren gaiekin eta horiek lantzeko erarekin. "Gorria intimista izateko nahia genuen; bi emakume oholtza gainean. Hori egin nahi genuen", azaldu du flamenko dan-tzariak; eta, nabarmendu du, pertsonalki, ikuskizunean sortu dutenak txikitako oroi-tzapenetara eta erroetara itzultzeko aukera ere ematen diola: "Euskalduna naiz, eta Mirenek betiko bertso doinuak abestean eta horiek flamenkoaren bitartez dantzatzean, nire erroetara itzultzeko aukera sentitzen nuen, betidanik entzun izan ditudan doinuak flamenkoaren bidez adierazteko".\nDANTZA ETA BERTSOA BAINO GEHIAGO\nOholtza gainean bi protagonista baino ez daude, eta horrek ere ematen dio ikuskizunari intimista sentitzearen esentzia, baina egileek adierazi dute lan taldea jende gehiagok osatzen duela. Bertsoek eta dantzek musika dute bidaide, ezinbestean, eta nahiz eta oholtza gainean musikaririk egon ez, haiek aurrez eginiko lana nagusi da ikuskizunean. Aitor Escobar arduratu da gitarra doinuez eta Adrian Larrañaga perkusioaz. Musikaren grabazioa Aitor Ariñok egin du. Baina taldean badira lagun gehiago ere. Jantziez, Eder Aurre arduratu da; dekorazioaz, Lierni Eizagirre; argiztapenaz, Ion Chavez; eta, soinuaz, Jon Garagartza. "Ikusezinak dira aipatutako pertsona guztiak gu biok agertokian gaudenean, baina hor daude, oholtzaren gainean gurekin batera, eta egiten duten lana ezinbestekoa da proiektu osoa aurrera atera ahal izateko, noski", gaineratu du Etxebarrietak.\nBertsoaz eta flamenkoaz gozatu nahi duen orok, beraz, badu horretarako aukera Gorria ikuskizuna aurkezteko egingo dituzten datozen emanaldietan. Besteak beste, martxoan Galdakaon, Berrizen eta Kuartangon izango dira eta bertan eskainiko dituzte ikuskizunak. Hortik aurrera ere egongo dira beste hainbat hitzordu.\nOhiko moldeetatik at dagoen proposamen honetan ikusleak edukiko du aukera gorria kontzeptuak dituen adiera zein esanahi ezberdinez ohartzeko, eta horietako bakoitzak lantzen dituen gaiez hausnartzeko. Ikusleak edukiko du aukera munduaren ikuskera ezberdin batez disfrutatzeko, eta inguratzen duen horretaz jabe-tzeko. Benetako Gorria zer den ezagutzeko aukera izango du ikusleak.


Gainera, Estatuko Meteorologia Agentziak (AEMET) abisu horia indarrean jarriko du astearte honetan, 12:00etan, Nafarroako Pirinioetan elurra botatzea espero delako.\nHaizearen orrazia, Donostian. Argazkia: EFE\nEusko Jaurlaritzako Segurtasun Sailak abisu horia indarrean jarriko du astearte honetan, haize ufadek 100 kilometroko abiadura gainditu dezaketelako, eta kostaldean 2 metroko olatuak espero direlako.\nGauerditik 16:00etara abisu horia indarrean izango da, hegotik eta hego-mendebaldetik joko duten haize ufadengatik. EAEko mendebaldean, mendialdean bereziki, gogor joko du haizeak. 100 kilometro orduko abiadura harrapatu dezakete ufadek.\nBabesguneetan, aldiz, 60-80 kilometro orduko ufadak espero dira mendebaldean, eta eguerditik aurrera haizearen norabidea aldatuko da, mendebaldetik eta ipar-mendebaldetik joko baitu, bereziki kostaldean. 80-90 kilometro orduko indarrarekin ibiliko da.\nOlatuen abisu horia, ostera, ordubete bakarrik izango da indarrean, 05:00etatik 06:00etara, itsasgorarekin batera, 2 metroko olatuak espero baitira kostaldean.\nBestalde, Estatuko Meteorologia Agentziak (AEMET) abisu horia indarrean jarriko du astearte honetan, 12:00etan, Nafarroako Pirinioetan elurra botatzea espero delako. 24 ordutan 5 zentimetroko elur geruza pilatzea espero da 1100-1200 metro gainetik.


Berdintasunerantz - - Alea.eus\nIgor Salazar 2018-06-07 12:01\n"Elementu baztertzaile eta diskriminatzaileek ez dute lekurik Gasteizko jaietan".\nGasteizko Udalak Neska Txikiri izena jartzeko partaidetza-prozesu bat martxan jarri du hiriko neska-mutilen artean. Proposamen honen bidez, Neska Txikik izenik gabeko pertsonaia izateari utziko dio, eta jai barneratzaileagoak lortuko dira.\nAndre Maria Zuriaren jaien haurren egunean, abuztuaren 7an, Zeledon Txiki eta Neska Txiki jaitsi ohi dira Espainia plazatik; beste nobedade bat izango da hau, aurten Andre Maria Zuriaren plazatik jaitsiko direlako, familiek leku gehiago izateko enparantza zabalago batean. Zehazki, Zeledon Txiki 1983an jaitsi zen lehen aldiz, eta Neska Txiki, ostera, 2002an.\nKultura zinegotziak eta Gizarte Politiken zinegotziak prentsaurrean berria plazaratu zutenean hiru izen proposatu zituzten: Blanca, Edurne eta Zuriñe. Haur eta Nerabeen Elkargunea osatzen duen foroa hasia da izenaz eztabaidatzen eta gainerako umeek ere parte hartu ahalko dute, iritzia azaldu eta botoa emanez. Gainera, honekin batera, 2018ko Blusa eta Neska kuadrillen diru-laguntza araudiaren zirriborroak berdintasunaren aldeko zenbait betebehar gehitu ditu, besteak beste, jokabide matxistak, arrazistak eta homofoboak baztertzeko bermeak.\nBeraz, nahiz eta aurrerapen txikiak izan, Gasteizko jaiek, haurtzarotik, festa inklusiboak izan nahi dute, berdintasunezko gizarte baten ispilu. Azkenaldiko zenbait neurri jaiak aldatzen ari diren ikur dira. Urtez urte tradizioa eta berritasuna uztartzen dira, baina elementu baztertzaileek eta diskriminatzaileek ez daukate lekurik, eta haurrek antzeman behar dute. Hau da jaien erronka garrantzitsuetako bat.


Nafarroako Gobernua – Batzarre\nNafarroa Estatuaren pare dabil, bere ibilbidea eginez. Hauteskundeen emaitzak ikusita, eta Nafarroa Sumak Nafarroan berriz ere gobernatzea galarazteko asmoz, PSN, Geroa Bai, Podemos eta Izquierda Ezkerraren arteko harremanak eta negoziazioak hasi ziren, eta arrakastaz burutu zen María Chivite presidente izendatzeko aukera eman zuen Programa Akordioa. 2019ko uztailaren 29an egindako Batzarreren Kontseilu Politikoak akordio hori berretsi zuen, eta jendaurrean argi utzi zuen prest gaudela Gobernuarekin aktiboki lan egiteko, bukatu berri den legegintzaldian egin genuen moduan. Era berean, eta aurreko legegintzaldian egin bezala, Gizarte Eskubideen Departamentuko Kabineteko Burutzaren ardura onartzen dugu, gure baliabideen apaltasunetik gobernu berriaren ibilbidea indartzeko baliagarria izan daitekeen lana emateko. Tamalez, Izquierda Ezkerra ez zen gobernu berrian sartu, gure koalizioaren beste erdiaren, Nafarroako Ezker Batuaren, erabakiaren ondoren. Eta Batzarrek ez zuen bat egin erabaki honekin.\nEgiaztatutako akatsak akats, legealdi honetako lehen zatia positibotzat jotzen dugu. Zenbait akats egiaztatu arren, legegintzaldiko lehen urtearen balantze positiboa egiten dugu. Ez gatoz bat azpiegitura handien hainbat politikarekin, hala nola AHT, ezta politika fiskalaren alderdi batzuekin ere, eta ez gatoz bat sinboloen trataerarekin, baina uste dugu ahalegin handia egiten ari dela inbertsio sozialei eusteko eta, kasu batzuetan, horiek handitzeko, eta, desberdintasunak desberdintasun, euskararen erabileran eta hezkuntza-politiketan adostasuna lortu nahi da. Orain artekoan, Nafarroako gobernu aurrerakoia osatzen duten indarren elkargune plurala sustatzeko borondatea ahuldu ez diguten argiak eta itzalak dira.\nLehenengo aurrekontuak EHBildu-ren kanpoko laguntzarekin onesteak proiektua sendotzen ari dela eta legegintzaldia amaitzeko helburua lortzeko gero eta berme gehiago eskaintzen dituela adierazten du. Gobernua osatzen duten alderdien artean desberdintasun logikoak egon arren, Gobernua modu onean ari da lanean, behar adinako ulermena eta eraginkortasun nabarmena baititu bere eginkizunak betetzeko.\nDesberdinen arteko akordio hori eta, beste era batera, aurreko laukoa bidea irekitzen duten esperientzia historikoak dira, barneko eta kanpoko zailtasunak zailtasun, eta garrantzi handia dute. Oraingo honetan, lehen aldiz denbora luzean, eskuina bakartuta geratu da, bere baliabideekin baino ez, eta boterea lortzeko gai ez dela. Nafarroako gizarteak, bere botoaren bidez, nazionalismoa eta ezkertiarrak bateratzea ahalbidetu du, eta alderdi guztiek jakin dugu une hau adimenez eta eskuzabaltasunez kudeatzen, eta erakutsi dugu aniztasunak eta dibertsitateak ez dutela zertan oztopo izan gobernu-akordio sendoak eta etorkizunekoak lortzeko, kontrakoa baizik. Gure ustez, ziklo horrek Nafarroako biztanleen bizi-baldintzak hobetuko ditu, eta gure komunitatea osatzen duten identitateen arteko elkar ulertze ona erraztuko du. Batzarretik oso positibotzat jo izan dugu hori beti.\nNafarroan ere, Covid-19aren krisiaren kudeaketak Foru Erkidegoak dituen tresnen ahuleziak eta indar guneak ezbaian jarri ditu. Egia da erabaki asko gobernu zentraletik agintzen zirela, baina Erregimen Foralak ahalbidetzen dituen finantza eta administrazio baliabideei esker beste lekuetan baino anitzez hobeki egin diogu aurre; hala ere, Osasun Sistemak dituen ahuleziak, osasun publikoan hain zuzen ere, erresidentzietako gabeziak, gure sistema produktiboaren hauskortasuna eta ikasleria guztiari irakaskuntza publikoa bermatzeko zailtasunak, krisian zehar agerikoak izan dira. Kudeatzeko erronka honek gobernu- koalizioa batu du lehen fase honetan, gero gerokoa etorriko da eta datozen zailtasun itzelak kudeatu behar izatean, orduan ikusiko da nolako batasuna lortzen den.\nDefinitzen ari diren berreraikitze-planetan, Osasun Publikoa indartzeari, egoitza-ereduaren aldaketa azkartzeari, mendekotasunari eta desgaitasunari arreta emateari, gizarte-estalduraren handitzeari eta abarri eragiten dien hobekuntzak aipatzen dira, baina ez da aurrera egiten beharrezko erreforma fiskalean, Banku Publikorako bidean eta AHT-obra faraonikoak zalantzan jartzean. Estatuan bezala, Nafarroan ere beharrezkoa izanen da Gobernuaren ekimen positiboak babestea eta erantzuteko energia biltzea, krisiaren larritasunaren aurrean laguntzarik gabe geldituko diren hainbat frontetan presioa egiteko (etxebizitza, osasuna, hezkuntza, langabezia, pobrezia, prekarietatea…).\nKomunikabide handiak ditugu aurrez aurre, eta botere ekonomiko batzuek beren energia guztiak xahutzen dituzte gobernu honen porrotaren bila. Ofentsiba horretan, Navarra Sumaren eginkizuna funtsezkoa da, badakielako gobernu honek egonkortasuna lortuz gero, boterea berriro lortzeko aukera eskasak izanen dituztela. Eskuin guztiak hauteskunde-sigla berean biltzeko esperimentuak bere aukerak erakutsi ditu, baina baita mugak ere, eta oposizioan hartzen ari diren papera bortitza eta zakarra izaten ari da, ez dirudi estrategia horrek etorkizuneko aukerak hobetuko dizkienik.\nTestuinguru honetan, Izquierda-Ezkerra gehienetan elkarlanean aritu da, baina koalizioa osatzen dugunok ere geure desadostasunak adierazi ditugu. Batzarrek Nafarroako Gobernuan egon nahi zuen, aurrekontuei aldeko bozka eman eta “Nafarroa suspertu-Reactivar Navarra” batzordearen konklusioak onartu. Aipatutakoetan IUN taldearekin bat ez etorrita. Desberdintasun hauek bere momentuan publiko egin ziren eta elkarlanerako ez dute inolako oztopo edo trabarik izan. Ulergarria da, normalak dira desadostasun hauek 2019ko maiatzaren hauteskundeetara eraman genuen akordio programatikotik at baitaude. Izaera eta planteamendu propioak dituen bi alderdi gara eta ez litzateke harritzekoa izanen legealdian zehar hauek bezalako desadostasunak berriz ere gertatzea. Horrek ez luke batere oztopatuko Izquierda-Ezkerrak bai Nafarroako parlamentuan bai udaletan duen funtzionamendua.\nNolako irteera izanen duen, epe ertainean izanen duen ondorioa eta bere iraupena bera ere ezagutzen ez dugun krisi baten epizentroan gaude. Deus ez dago aldez aurretik konponduta. Norabide bat ala bestea hartzeko ematen ari den borrokan datza ezkerrak orain eta datozen urteetan daukan erronka handia. Egungo gobernu aurrerakoiek (Espainiakoak eta Nafarroakoak) alde guztietatik presioak jasaten dituzte. Alde batetik, botere ekonomiko handiak daude, hauek beren interesak baizik ez dituzte gorde nahi. Beste alde batetik ildo politiko aurrerakoi eta ezkertiarrak, klase-sindikatuak eta elkarlanean ari diren mugimendu batzuen arteko sareak. (Gizartea demokratikoagoa, inklusiboagoa, berdintasunean oinarritutakoa, feminista, solidarioa eta ekologikoki jasangarria nahi dutenak). Batzarre bezalako indar sozio politikoetan erronka bikoitza daukagu. Ezkerreko gobernuen aurrerapenak babestu bitartean (eta honetan klabea izan behar du alderdien arteko errespetua eta kohesioa) gizarte zibilak sorturiko egitasmo oro sustatu beharra daukagu eta bertan izan.


Adopzio - Wikipedia, entziklopedia askea.\nAdopzioa amatasun edo aitatasun harreman bat ezartzen duen egintza juridiko bat da. Normalki haurrekin egiten da, eta legalki adinez txikikoaren eskubide eta ardura guztiak guraso biologikotik guraso legalera igarotzen dira. Adopzioan abizenak ere aldatzen dira. Adopzioak, tutoretzak ez bezala, aldaketa permanentea ezartzen du adoptatuaren eta adoptatzailearen artean eta, horregatik, babes legala eta askotan erlijioasoa behar du martxan jarri ahal izateko.\nHistorikoki modu ezberdinak egon dira adopzioak egin ahal izateko. Gizarte batzuetan lege bereziak egin dira hau arautzeko, eta beste batzuetan modu ez-formalean egin da, kontratuen bidez. XX. mendean orokortua da lege-sistema bat egotea adopzioa erregulatu ahal izateko.\nAdopzioari lotutako erakundeak umezurztegiak dira, non guraso legalik ez duten umeak egon ohi diren norbaitek bere adopzioa egiten duen arte. Ameriketako Estatu Batuetan adopzioa nahiko hedatua dago, eta jaiotzen diren umeek %3a inguru adopzioan hartzen dira.\n1 Adoptatzeko baldintzak\n2 Diferentzia kulturalak\n2.1.1 Adoptatzeko prozesua\n3 Adopzio motak\n4 Adopzioa Giza Eskubide gisa\n5 Haurrak familia ezberdinetan\n5.1 Dibortsio kasuak\n5.2 Harrera familietan\nGaur egun, adopzioa adin gutxientzat konponbide baten bihurtu da familia bat berriz edukitzeko, edo haurrak izan nahi dituzten bikotekideen gurasotasunaren experientzia izateko. Baina, gaztearen babesaren funtzioaren ondorioz, erantzunkisun batzuk hartu behar dira. Onartu behar dira adoptatuaren betekizunak. Legegintzak, baldintza batzuk ezartzen ditu adoptatu ahal izateko, hona hemen adibide batzuk:\n25 urte baino gehiago edukitzea. Bikote edo bikote ezkondu bat izanez gero, bikotekideetako batek adin hori izatea aski izango da.\nAdoptatzailearen eta adoptatutako haurraren arteko adinaren aldea, gutxienez, hamasei urtekoa izango da, eta gehienez berrogeita bost urtekoa. Pertsona adoptatzaileak bikote bat edo bikote ezkondu bat izanez gero, orduan aski izango da bikotekide gazteenak adingabekoarekiko berrogeita bost urte baino gehiagoko aldea ez izatea.\nAdin nagusiko edo gazte emantzipatu bat adoptatzea soilik posible izango da emantzipatu edo adin nagusiko bihurtu aurretik etorkizuneko adoptatzaileekin modu egonkorrean bizitzen edo harreran egon bada, gutxienez urtebetez.\nAdingabe bat adoptatzeko Egokitasun Ebazpena lortzea: Administrazioak pertsona adoptatzailearen edo adoptatzaileen azterlan psikosoziala egingo du, adopzioaren errealitateari dagokionez gaitasunak, baliabideak eta adopzio proiektuaren egokitasun maila zehazteko.\nDagokion eskaera Onarpen Erregistroan aurkeztea.\nFamilia-ingurunea adingabea bere osasun fisiko eta psikikoentzat baldintza egokiak betetzea (egoera sozioekonomikoa, etxearen bizigarritasuna, hezkuntzarako gutxieneko denbora eskuragarri izatea).\nNormalean bizi diren ezkontideen edo pertsonen kasuan, harreman egonkorra eta positiboa dago (gutxienez 2 urteko bizikidetza baloratzen da).\nEzkontideen edo etxeko bikotearen kasuan borondate partekatua egotea.\nHaurraren heziketarako oinarrizko gaitasuna izatea.\nEzezkoa izango da eskatzaileek adingabeen ezaugarri fisikoei, sexuari edo jatorri sozio-familiarrari baldintzatzea, bai eta eskatzaileek ebaluatzeko garrantzitsuak diren datuak ezkutatzea edo faltsutzea ere.\nEspainiako legedian (Kode Zibileko 157. art.) aurkitu dezakegu legedia osoa. Gaur egun, nazioarteko zuzenbide pribatuan, adopzioa 54/2007 Legeak arautzen du.\nAdopzioari buruzko jarrerak eta legeak asko aldatzen dira. Kultura guztiek xedapen egokiak dituzte guraso biologikoak ez dituzten haurrek beste batzuk haz ditzaten, baina kultura guztiek ez dute adopzioaren kontzeptua, hau da, erlaziorik gabeko haurrak, ume-biologikoen baliokidetzat ez dira hartuko adopzio gurasoentzat. Adibidez lege islamiarran, adoptatutako haurrek haien abizenak mantendu behar dituzte beraien odol senideekin identifikatu ahal izateko. Egipton aldez, bereizketa kulturalengatik, adopzioa legez kanpokoa izatera ekarri dute.\n1939tik 1987ra, ez zen gaur eguneko araua betetzen.\nAdopzioa egin duden sexu bereko bikoteak Europan 2008an\n21. Legea indarrean sartu zenetik 1987ko azaroak 11tik, Espainian aldaketa handi bat gertatzen da adopzioaren legezko erakundearen ikuskeran. Lege horrek, adopzioaren oinarrizko printzipioak azaltzen dira.\nAdingabeen Babes Juridikoaren Lege Organikoa, nazioarteko adopzioari dagokionez, adoptatzaileen egokitasun eskakizuna aurkezten du, erakunde publikoak balioetsiko duena eta nazioarteko adopzioa merituz arautzen du. Legegintzaren arabera, adopzioa, familiarik ez duten haurrentzako baliabide bat da.\nEspainian baimenduta dago adopzioa sexu berdineko bikoteetan 2005etik, sexu ezberdineko ezkontzaren diskriminazioa ezabatzen zuen legea baimendu zenean.\nAdopzioa Hego Euskal Herrian\nEstatu mailan adoptatu nahi duten bikotekideak edo ezkongaiak, dagokion eskaera aurkeztu beharko dute dagokien autonomia erkidegotako Haurren Babes Zerbitzuetara, ondoren, itxarote-zerrendan jarriko dituzte haien balorazioen zain. Prozesu hori, elkarrizketa, bizileku bisita eta dokumentazio aurkezpenekin osatzen da. Agintariek aipatutako txostenak aztertuko dituzte eskatzaileen egokitasuna ematea edo arbuiatzea erabaki arte.\nBehin baloratu eta onartzeko egokitzat aitortuta, aukeraketa zerrenda bat igaroko dute, adingabe bati esleitzea proposatzeko helburuarekin, harrera preadopdiboa formalizatuz. Adingabea familia etxean akoplatzeko prozedura hasten da eta ondoren, erakunde publikoak onartzeko proposamena aurkezten da. Epaileak, dokumentazioa eta fiskalaren txostena ebaluatu ondoren, adopzio agindua emango du eta azkenik, Erregistro Zibilean izena emango da, abizenak aldatzeko helburuarekin.\nErabateko adopzioan, seme-alaba biologikoen eskubide berdinak dituzte eta orokorrean adopzioak, adopzio sinplean baino eskakizun zorrotzagoak bete behar ditu.\nAdopzio sinplean, ez da umearen abizena ordezkatzen, eta adoptatutako haurrak, haur naturalen antzera, ez du tokirik hartzen testamentugintzako segidan.\nAdopzio integratzailearen helburua, legez aitortzen du jadanik finkatutako familia nukleoa, hau da, haur edo nerabe eta aita edo ama biologikoaren artean.\nAdopzioa Giza Eskubide gisaAldatu\nNazioarteko adopzioan eragina duten debekuen eta oztopoen aurkako erreakzio gisa, Elizabeth Bartholet eta Paulo Barrozo adituek, haur guztiek familia izateko eskubidea dutela defendatzen dute oinarrizko eskubide gisa. Adierazpen honek "kultura" aldarrikapenak balioesten ditu eta haurra gizaki gisa existitzen dela azpimarratzen da, nazio jakin batzuetako "jabetza" baino, edo adibidez, neurrigabeko zaintzaileak.\nAdopzioaren helburua ez da helduak familia bat sortzea edo gurasoak izan daitezen. Gurasoak izatea ez da eskubide bat, alderantziz, adopzioaren lehen helburua behar dituen haurrari zaintzaileak ematea da. Familia baten baliabide eskasak ezin du sekula izan haur bat adoptatzearen arrazoia, benetako ontasuna beren seme-alabak zaindu ezin duten amei laguntzean datza.\nHaurrak familia ezberdinetanAldatu\nHaurrek sarritan uste dute aitaren eta amaren arteko gatazkaren kausa direla. Haur askok gurasoak adiskidetzeko ardura hartzen dute, eta batzuetan beren burua sakrifikatzen dute prozesuan. Egoera honetan, baliteke gurasoak beren arazoez arduratzea, baina beren seme alaben bizitzako pertsonarik garrantzitsuenak izaten jarraitzen dute.\nDibortzioaren ondorioz guraso batek edo biek jasandako galera traumatikoan, haurrak gaixotasun fisikoekiko zein buruko gaixotasunekiko kaltebera bihur daitezke, eta beste faktore batzuk aldatzen dira haurraren egunerokoan: \nErosteko ahalmena galtzea.\nEgoitzaz, eskolaz eta lagunez aldatzea.\nBizi ez diren aitaren eragina gutxitzea.\nGurasoen bikote berriak sartzea. \nHarrera familietan, familia egoera zail batean dauden adingabeei laguntza eta babesa emateko moduetako bat da, eta, ondorioz, jatorrizko familiatik kanpo bizi behar dute. Harrerak, aukera bat eskaintzen die adingabe horiei. Adingabeei hazteko ahalik eta ingurune onena eskaintzeko aldi baterako neurria da, familiak ardura hartzea eragozten dieten arazoak konpondu arte. \nHarrera familiak adopzioarekin nahasten dira, baina ez dira gauza bera. Harreran, adingabea jatorrizko familiara itzultzea lehenesten da, ahal den guztietan. Horregatik, harrerak oso iraupen zehaztugabea du, egun batzuetatik urte batzuetara, eta batzuetan iraunkorra izan daiteke. Hala ere, desberdintasun nagusia da harreran, jatorrizko familiarekiko lotura mantentzen dela. \nEspainian 34.000 haur adingabe bizi dira gurasoengandik aparte, eta familia zaintza da trauma handiak jasan dituzten haur horiek konpontzeko tresnetako bat. 20.000 haur bizi dira familia horietan, baina beste 14.000 aldez, harrera zentroetan geratzen dira. Familia harrera da autonomia erkidegoek estatuaren babespeko haurrentzat eskaintzen duten neurrietako bat. Harrera bere familia biologikoko kideekin edo beste familia bateko kideekin egin daiteke. Erakundeetako batzuk, familiak bilatu, entrenatu eta lagundu egiten dituzte harrera prozesu osoan zehar, lehenagotik ondorenera eta horrela umeek etxe bat izateko aukera dute. \n↑ (Gaztelaniaz) Adopción. 2020-03-12 (Noiz kontsultatua: 2020-04-30).\n↑ How Many Children Were Adopted in 2000 and 2001. The National Adoption Information Clearinghouse of the U.S. Department of Health and Human Services.\n↑ «Adopzioa - web.araba.eus» web.araba.eus (Noiz kontsultatua: 2020-04-30).\n↑ España. (2011). Código civil = Kode zibila. Universidad de Deusto = Bilbo : Deustuko Unibertsitatea ISBN 978-84-9830-088-8. PMC 796283799. (Noiz kontsultatua: 2020-04-30).\n↑ «Los Ninos y el Divorcio» www.aacap.org (Noiz kontsultatua: 2020-06-01).\n↑ «Efecto del divorcio en los hijos» www.psicoterapeutas.com (Noiz kontsultatua: 2020-06-01).\n↑ (Gaztelaniaz) «Acogimiento familiar» gencat.cat (Noiz kontsultatua: 2020-06-01).\n↑ (Gaztelaniaz) Gestion, por; Hijos, O.. (2018-01-24). «Se buscan familias de acogida para un comienzo feliz» Gestionando Hijos (Noiz kontsultatua: 2020-06-01).\n↑ «Cuando madre hay más de una: las tres vidas de un niño en familias de acogida» www.publico.es (Noiz kontsultatua: 2020-06-01).


François Blondel - Wikipedia, entziklopedia askea.\nRibemont, 1618ko ekainaren 15a\nParis, 1686ko urtarrilaren 21a (67 urte)\narkitektoa, diplomazialaria, katedraduna, matematikaria, ingeniaria eta idazlea\nCollège de France (1656 - 1686)\nParisko San Denis garaipen-arkua\nFrançois Blondel (Ribemont, 1618ko ekainaren 15a - Paris, 1686ko urtarrilaren 21a) matematikari, ingeniari, arkitekto, teoriagile eta diplomatiko frantsesa izan zen. Zientzia eta Literatura ikasketak amaitu zituenean diplomazia-lanetan jardun zuen, Egipton eta Konstantinoplan batez ere. Antilletako gotorlekua eraiki zuen 1666. urtean. Zientzia Akademiako kidea izan zen, eta Arkitekturaren Erret Akademiaren sortzaileetariko bat izan zen (1671). Berak eraiki zuen, erromatarren ereduei jarraituz, Parisko Porte Saint-Denis garaipen-arkua (1671-1672). Dogma klasikoko teoriagile honek klasizismoa eta Errenazimentuko Italiako arkitektura sustatu zituen, italiar barrokoa alde batera utziz.\nWikimedia Commonsen badira fitxategi gehiago, gai hau dutenak: François Blondel\nMultimedia: François Blondel\nISNI: 0000 0001 2247 7510\nBNF: 12206684r (data)\nOpen Library: OL1064050A


Eskolarako bidearen proiektua, Euskadiko Toki Agenda 21eko 15 praktika onenen artean\nEskolarako bidearen proiektua aukeratua izan da Euskadin aurten gauzatu diren 15 ingurumen praktika onenen artean. Proiektu hori herriko Lehen Hezkuntzako ikastetxe guztiek garatu izan dute. Aukeraketa Eusko Jaurlaritzako Ingurumen sailak eta Ihobe sozietate publikoak egin dute. Udalak proiektua Udalsarea 21eko sarietara aurkeztu du, Iraunkortasunerako hezkuntza atalean, eta finalean sartu da, Azkenean, ataleko saria Azpeitiako Udalari eman zaio.\nEusko Jaurlaritzak argitaratu berri duen aldizkari batean proiektuaren analisia egin da eta horretan esperientziaren garrantzia azpimarratzen da, hiriko mugikortasun kultura berriari mesede egingo dioen ekintzatzat joz. Txostenean Eskolabarri ikastetxeak lehenengoz gauzatutako esperientzia aipatzen da. Horri esker irisgarritasun eta segurtasunari buruzko auditoria egin izan da, ondoren proposamen zehatzak jasotzen dituen jarduera plana egin eta Anaitasuna ikastola, San Pelayor, Ongarai eta Sallabente ikastetxera zabalduz. Ekimena martxan izan da 2010-2011 ikasturte honetan.\nProiektuko kudeatzaileentzat, proiektua umeek eskolara oinez joatea baino zerbait gehiago da, jarduera parte hartzailea, non hezkuntza komunitate osoa inplikatzen den. Bere onuren artean ondokoak ditugu: haurren autonomia herrian eta kaleetako bide segurtasuna areagotzea eta, azken baten, hirian espazio kualifikatu eta kalitatezkoa aldarrikatzea. Elkarbizitza, berdintasun eta gizabideko oinarrizko espazioa izateko, zeinak mugikortasun eta egunerokotasun jasangarriagoa izatea ahalbidetuko digun.


Zinema: Trump garaiko pelikulak - Galde\n(Galde 20 negua/2018). Sabiñe Zurutuza.\nTrumpen iritsierak boterera eta bere presidentziak Estatu Batuetako bizitzaren minbizi ugari utzidituzte agerian, eta pelikulek hori islatzen dute. Urrezko Globoetan present egon dira, eta akademiako Oscar sarietan ere egongo dira.\nFilm horiek mugaren alde okerrean egoteari buruz egiten dute hitz, ezizen bat hartuz neskatila batek munduan duen lekuaren kontra matxinatzeko duen moduaz (Lady Bird), edo okerreko aldagelan harrapatuta egoteaz (I, Tonya); euren ahotsak entzun zitezen sormenezko gauzak, baita zentzu gabeak ere, egin zituzten emakumeei buruz (Three Billboards Outside Ebbing, Missouri) –honetan, Frances McDormanden pertsonaiak, eraildako alabarengatik justizia eskatzen duenak, ez du utziko ez poliziak, ez apaiz katolikoak, ez bere herriko gainontzeko patriarkek ez ikusiarena egin diezaioten, ez bazter dezaten–; pastel-kolorezko margoez itxaropen eza estaltzen saiatzen diren hiri-proiektuei buruz, non ama txiroek seme-alabak hazten dituzten aiten laguntzarik gabe eta ekonomikoki bizirauteko euren buruak sexualki menderatzen dituzten (The Flori-da Project); gobernu federalaren eta hedabideen arteko tentsio-harremanez (The Post ) –hemen, Meryl Streepen interpretazioak Katharine Graham ahaztuaren azalean bere indarra erakusten du erabakiak hartzen dituen lider –papera exijitzeko–. Iratzartze baten istorio errealak eta zeinu egokia hainbeste emakumek isiltasuna hautsi duten urterako.


Le Pouget - Wikipedia, entziklopedia askea.\nCanet, Plaissan, Popian, Pouzols, Puilacher, Saint-Bauzille-de-la-Sylve, Treçan eta Vendémian\n2.068 (2018ko urtarrilaren 1a)\n1.067 (%51.6) 987 (%47.7)\nLe Pouget (frantsesez eta ofizialki: Le Pouget) Okzitaniako udalerri bat da. Administratiboki Frantziako Hérault departamenduan dago, Okzitania eskualdean. 2013an 1782 biztanle zituen.\n2007an Le Pouget udalerrian erroldatutako biztanleak 1.782 ziren. Familiak 679 ziren, horien artean 170 pertsona bakarrekoak ziren (54 bakarrik bizi ziren gizonak eta 116 bakarrik bizi ziren emakumeak), 183 seme-alabarik gabeko familiak ziren, 272 seme-alabak dituzten bikoteak ziren eta 54 seme-alabak dituzten guraso-bakarreko familiak ziren.\n2007an 836 etxebizitza zeuden, 703 familiaren etxebizitza nagusia ziren, 57 bigarren erresidentzia ziren eta 77 hutsik zeuden. 762 etxeak ziren eta 70 apartamentuak ziren. 703 etxebizitza nagusietatik 528 bere jabearen bizilekua ziren, 148 alokairuan okupaturik zeuden eta 27 doan lagata zeuden; 5 etxek gela bat zuten, 34 etxek bi zituzten, 116 etxek hiru zituzten, 222 etxek lau zituzten eta 326 etxek bost zituzten. 486 etxek euren parking plaza propioa zuten azpian. 328 etxetan ibilgailu bat zegoen eta 299 etxetan bat baino gehiago zituzten.\nLe Pouget udalerriko biztanleria-piramidea 2009an .\n2007an lan egiteko adina zuten pertsonak 1.085 ziren, horien artean 803 aktiboak ziren eta 282 inaktiboak ziren. 803 pertsona aktiboetatik 686 lanean zeuden (356 gizon eta 330 emakume) eta 117 langabezian zeuden (57 gizon eta 60 emakume). 282 pertsona inaktiboetatik 81 erretiraturik zeuden, 90 ikasten zeuden eta 111 "bestelako inaktibo" gisa sailkaturik zeuden.\n2009an Le Pouget udalerrian 738 unitate fiskal zeuden, 1.828 pertsonek osaturik. Pertsona bakoitzeko diru-sarrera fiskalaren mediana urteko 15.695,5 euro zen.\n2007an zeuden 108 komertzioetatik, 6 janari enpresak ziren, 1 material elektrikoaren fabrikazioko enpresa zen, 2 bestelako produktu industrialen fabrikazioko enpresak ziren, 21 eraikuntza enpresak ziren, 18 ibilgailuen saltze eta konpontze enpresak ziren, 4 garraio enpresak ziren, 6 ostalaritza eta jatetxe enpresak ziren, 1 informazio eta komunikazio enpresa zen, 3 finantziazio enpresak ziren, 7 higiezinen enpresak ziren, 12 zerbitzu enpresak ziren, 19 administrazio publikoko enpresak ziren eta 8 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 32 zerbitzu publikoetatik, 1 Ogasun Publikoaren administrazio bulegoa zen, 1 posta bulegoa, 3 banku bulegoak, 2 ibilgailuen konpontzeko eta nekazaritza tresnetako lantokiak, 3 igeltseroak, 4 margolariak, 3 zurginak, 2 iturginak, 4 argiketariak, 2 eraikuntza enpresak, 2 ile apaindegiak, 2 jatetxeak, 2 higiezinen agentziak eta 1 apaindegia.\n2000. urtean Le Pouget udalerrian 105 nekazaritza-ustiategi zeuden, 528 hektarea erabiltzen.\nPouzols (3,0 km)\nPuilacher (3,1 km)\nPopian (3,3 km)\nVendémian (3,4 km)\nSaint-Bauzille-de-la-Sylve (3,4 km)\nPlaissan (4,0 km)\nMultimedia: Le Pouget\nBNF: 15256811j (data)


Adrián Biniez Remedios de Escaladan (Argentinan) jaio zen, 1974an, eta Montevideon (Uruguai) bizi da. 2005ean bere lehen film laburra egin zuen, 8 horas, eta hari esker lehen saria irabazi zuen 2006ko BAFICIn. 2009an bere lehen film luzea estreinatu zuen: Gigante. Hainbat sari jaso zituen nazioartean; besteak beste, Berlineko zinema-jaialdiko Zilarrezko Hartza. 2014an El 5 de Talleres estreinatu zuen, bere bigarren film luzea, Veneziako zinema-jaialdiko Giornate degli Autori-Venice Days Sailaren 11. edizioan. Beste zenbait zinema-jaialdi ere ibili ditu: adibidez, Rotterdam, Mar del Plata eta Tribeca.